Историята на The Undertaker - Статии - Българското Кеч Общество\nИсторията на The Undertaker\nOctober 18, 2010 in Статии\nThe Deadman, The Grim reaper, The Phenom, The American badass, The Big dog... Наричат го с какви ли не имена, но той е само един. Той е най-големият феномен в историята на WWE, той е най-лоялният и дълго-служещ кечист във федерацията,той е THE UNDERTAKER! Безспорно една от най-мистичните и легендарни фигури в историята не само на WWE, а и на кеча като цяло. В следната поредица ще се опитам на кратко да разказа история на най-интересните моменти в кариерата на този без съмнение уникален кечист както и неговата "метаморфоза" през различните му образи. Приемете го като продължение на статията "Историята на Kane".\nHISTORY OF THE UNDERTAKER\nГлава I - Началото\nСлед като WCW обявяват през 1989 година кечиста Mark Calloway за безперспективен и го уволняват, той остава без работа. Безуспешни остават и опитите му да спаси работата си, предлагайки на сценаристите на WCW да променят гимика му на зомби, което е неуязвимо и използва силите на мрака, за да доминира над опонентите си. Те обявяват идеята му за глупава и изпълняват плановете си за уволнението му. Неговите впечатляващи размери и учудващата за тях маневреност обаче попадат в полезрението на агентите на WWF и в средата на 1990 година те му предлагат договор. След кратки преговори, те решават да му позволят да използва своята идея за гимик - "зомби, което е неуязвимо и използва силите на мрака, за да доминира над опонентите си", защото все пак по онова време се заражда cartoon-ерата и всякакви шарени и налудничави образи са добре дошли. След леки корекции се достига и до финалният образ на The Undertaker - немъртъв боец, който не усеща болка, почти не говори, не изпитва страх от нищо и просто ... унищожава своите противници, без да ги подбира.\nГлава II - Дебютът\nХората от WWF решават The Undertaker да не е просто поредният новак. Те решават да му дадат такъв дебют, че още с първата му поява хората да го забележат и да го възприемат като "The next big thing"... Доста хора си мислят, че дебютът на The Undertaker е на 22 ноември 1990 година на "Survivor series '90" но всъщност не е така. Първоначално, през семпетври-октомври 1990 година, The Undertaker започва да се появява по хаус-шоута, за да бъде изпробван гимикът. В началото името му е "Cain the Undertaker". След като публиката го приема добре и той получава силни реакции от нея, Cain the Undertaker прави своят дебют по телевизия на шоуто "Superstars" на 19 ноември 1990 година, побеждавайки с лекота джобъра Mario Mancini. Това шоу е на запис и бива излъчено по телевизията малко след Survivor series, поради което за официалният дебют на The Undertaker се приема 22 ноември 1990. Въпреки това, 3 дни преди тази дата, хората които са на живо в залата, в която се записва "Superstars" усещат, че са видели дебюта на една легенда...\nСтигаме и до всеизвестната дата 22 ноември 1990 година, в която един срещу друг в мач-оцеляване се изправят отборите на Ted DiBiase - The million dollar team (хийлове) и Bret Hart - The dream team (фейсове). Мача е вторият от карда. Едно от местата в отбора на DiBiase е празно и той обявява с гордост своето ново попълнение - дебютанта The Undertaker! Още с влизането си на ринга, огромният новак оставя незабравимо впечатление у зрителите, защото с лекота пребива имена като Bret Hart, Dusty Rhodes и Koko B. Ware, без те дори да успеят да го повалят на тепиха! Гробаря успява да елиминира Koko B. Ware само 2 минути след началото на мача, а след това елиминира и Dusty Rhodes. Накрая The Undertaker погва Dusty извън ринга и по този начин бива елиминиран чрез count-out...\nГлава III - Съюзът\nИмето The Undertaker се харесва повече на сценаристите от WWF и те решават да го оставят за постоянно, като премахват първоначалното Cain the Undertaker. Тук си заслужава да се спомене малко повече за първият образ на The Undertaker, с който той дебютира през 1990 година и ползва над 3 години след това. Първият образ на The Undertaker е като взет от стар уестърн - той е представен като собственик на погребално бюро, който живее само за да "прави свои клиенти" противниците си и да "събира душите им". The Undertaker излиза с огромна шапка на главата, вратовръзка и сиви ръкавици и ботуши. Първият му мениджър е леко смахнатия Brother Love, който само няколко седмици по-късно обаче стига до заключението, че The Undertaker не обича "любовта" като него и заявява, че той е прекалено страшен за него. Поради това, Brother love решава да предостави The Undertaker на нов мениджър. Името на дебютанта е Paul Bearer, което е нещо като игра на думи с англиското "pallbearer", означаващо човек, който носи ковчег по пътя му към гроба... По този начин, The Undertaker се сдобива с нов, много по-подхождащ му мениджър - мрачният, откачен Paul bearer. Важен детайл от сътрудничеството между двамата е и златната урна на Bearer, от която той твърди, че Гробаря черпи свръхестесвените си сили\nГлава IV - Първата победа на Wrestlemania\nСлед своя впечатляващ дебют, The Undertaker се бие още няколко пъти на шоуто "Superstars" - на 11 декември той побеждава Terry Davis, на 15 декември - отново Mario Mancini, а на 12 януари 1991 година - и Ray Hammer. В началото на новата 1991 година, The Undertaker се включва за пръв път и в турнира Royal rumble, влизайки под №12 и успявайки да елиминира Bret Hart, The Texas Tornado и Bushwhacker Butch, преди да бъде елиминиран трудно от Legion of Doom. През следващите седмици, The Undertaker продължава доминацията си по шоутата на WWF, като изнася победените от него опоненти от ринга в чували за трупове. Постепенно той и неизменно следващият го негов мениджър Paul Bearer стават все по-популярни сред феновете, макар че са heels. От WWF не харесват това, защото искат The Undertaker да е мразен heel. Поради това, те започват да изправят The Undertaker срещу най-обичаните от феновете кечисти, което дава желаният резултат и за нула време The Undertaker става един от най-мразените кечисти във федерацията. Първата му сериозна вражда е с любимеца на публиката Jimmy Snuka. Двамата се срещат в решителен мач на Wrestlemania 7 на 24 март 1991, където The Undertaker го побеждава с лекота. Jimmy Snuka изчезва от WWF за цели 5 години, а The Undertaker печели своята първа победа на Wrestlemania - 1:0.\nГлава V - Световен шампион\nНа поредното издание на Saturday's night main event - на 27 април 1991 година, по време на мач между Ultimate Warrior и Sgt. Slaughter, Paul Bearer изкарва ковчег до ринга. След няколко минути, от ковчега изскача The Undertaker и яростно атакува Ultimate Warrior! Hulk Hogan се притичва на помощ на приятеля си, но ударите на двамата не успяват да зашеметят The Undertaker и те са принудени да се оттеглят по рампата! От това време са и забавните сегменти, в които Jake Roberts учи Ultimate Warrior как да не се страхува от ковчезите, в които The Undertaker постоянно се опитва да го затвори. The Undertaker започва серия от яростни мачове с най-големите любимци на публиката - Ultimate Warrior, Randy Savage, Sid Justice, Sgt. Slaughter... В крайна сметка, след като се справя с всички тези имена, не му остава нищо друго, освен да се насочи към най-престижното нещо във федерацията - Световната титла на WWF! Той предизвиква на мач шампиона Hulk Hogan, като скъсва верижката с кръста на врата му. Между двамата е насрочен мач за най-голямото есенно шоу Survivor Series (27 ноември 1991). Мача е очакван с небивал интерес от аудиторията и е кръстен "The gravest challenge". За пръв път един срещу друг ще се бият иконата на феновете Hulk Hogan и непобеденият до този момент страховит Undertaker! Деня на мача идва и още с гонга и бавната поява на The Undertaker в залата се усеща, че предстои нещо голямо. След това под овациите на феновете се появява и всеобщият любимец Hulk Hogan с титлата си. Мача е незабравим - никога досега Hulk Hogan не е имал такива проблеми с опонент. Огромният, безмълвен Undertaker просто не иска да падне на земята! Hogan му прилага Clothesline след Clothesline, но не успява да го бутне на тепиха! Все пак в края подкрепата на феновете си казва думата и Hogan успява да тръшне Гробаря. Тогава обаче по рампата слиза върлият враг на Hogan - Ric Flair. Докато рефера спори с Paul Bearer, Ric Flair вкарва на ринга стол, върху който The Undertaker прилага Tombstone Piledriver на Hogan! Рефера се обръща и ... за шок на тълпата отброява успешния туш!!! The Undertaker успява да тушира Hogan и да спечели Световната титла на WWF само една година след дебюта си! Деветмесечното царуване на Hogan е прекратено, а The Undertaker става най-младият по онова време шампион на WWF. За съжаление той задържа титлата само за 6 дни, защото Hulk Hogan го побеждава в реванша си на турнира "This tuesday in Texas" - 3 декември 1991 година. По този начин The Undertaker записва първата си загуба в WWF, както и най-краткото царуване в историята на титлата дотогава... Победата на Hogan обаче не идва никак лесно. Повтаря се сценарият от първият им мач - въпреки първоначалните силни минути, след това Hogan не успява да причини никаква болка на Гробаря. Ric Flair отново се намесва, но докато спори с рефера този път Hogan се възползва от суматохата. След като Bearer по погрешка удря The Undertaker с урната в главата, Hogan я изтръгва от ръцете му, отваря я и хвърля от пепелта в нея право в очите на Гробаря. Едва след това Hogan успява да тушира Гробаря с превъртане. Това е може би първата нечиста победа за любимеца на феновете Hogan, но той просто няма как по друг начин да надвие това иначе непобедимо чудовище. Да, The Undertaker записва първата си загуба в кеча, но е необходимо да бъде ударен в главата с урна и след това заслепен с пепел, за да бъде постигнато това.\nГлава VI - От хийл към фейс\nThe Undertaker прави своята втора поява в Royal rumble на RR 1992, като този път влиза под №20 и успява да елиминира Jimmy Snuka, преди да бъде изхвърлен от надъхания Hulk Hogan. На 8 февруари 1992 година е първият повратен момент в кариерата на The Undertaker. На въпросната дата се провежда поредното издание на Saturday's night main event. В един от мачовете, Hulk Hogan и Sid Justice побеждават The Undertaker и Ric Flair чрез DQ. По-късно същата вечер обаче, Jake Roberts се опитва да атакува Randy Savage и жена му Miss Elizabeth, когато внезапно The Undertaker се притичва на помощ и спира нападението, чрез което за пръв път в кариерата си става Face. Публиката доста трудно приема The Undertaker като "добър", след като до вчера е тероризирал техните любимци Savage и Hogan, но тъй като той започва вражда с един от най-мразените от тях хора - Jake Roberts, те постепенно застават зад него. На едно от изданията на The Funeral Parlor - ток-шоуто на Paul Bearer, Jake Roberts атакува яростно The Undertaker, забивайки главата му в ковчег и потрошавайки го с удари със стол. Това е първият път, когато някой успява да пребие The Undertaker толкова брутално. Всичко това води до мач между Jake и The Undertaker на Wrestlemania 8. The Undertaker най-сетне получава своето отмъщение, като разгромява "Змията" и записва втората си поредна победа на Wrestlemania - 2:0. Това става на 5 април 1992 година.\nПрез останалата част на 1992-ра и през 1993-та година, The Undertaker има вражди с мениджъра Harvey Wippleman и кечистите, които той докарва в WWF специално за да се бият с него. Първият от тях е гигантският туземец Kamala, който The Undertaker успява да победи на Summerslam '92. Това обаче не е краят на враждата, защото Kamala упорито настоява за реванш и атакува The Undertaker. Вторият мач между двете чудовища се състои на Survivor Series '92 и това е първият в историята Casket match. Правилата в него се различават от по-късно възприетите. Тук мача е стандартен, като победителя просто получава правото след мача да натика загубилият в ковчега. След яростна битка, The Undertaker побеждава Kamala и се отървава веднъж завинаги от него.\nС новата 1993 година идват и новите планове на WWF. Те решават да пуснат свое ново ежеседмично шоу, наречено WWF RAW. Първото издание на RAW е на 11 януари 1993. В мейн-ивента на това шоу, The Undertaker побеждава откачалката Damien Demento. Няколко дни по-късно, The Undertaker за трети път влиза в Royal rumble мач, на RR 1993. Той доминира своите опоненти и успява с лекота само за 4 минути след влизането си под №15 да елиминира Ted DiBiase, Genichiro Tenryu, The Berzerker и Samu, преди своят дебют да направи огромното чудовище Giant Gonzales - новото протеже на мразещия Гробаря Harvey Wippleman. Гиганта елиминира The Undertaker от мача, с което започва война между двете чудовища. За пръв път откакто е в WWF, The Undertaker трябва да се бие с по-грамаден от самия него опонент. Gonzales е висок 2,44 метра - с цяла глава над него!!! Мача между двамата е насрочен за Wrestlemania 9 на 4 април 1993 година. Победител в двубоя излиза The Undertaker, но чрез DQ след като Gonzales го упоява с кърпа, напоена с хлороформ. Тази победа въпреки всичко прави резултата на Гробаря на Wrestlemania 3:0, но ще остане в историята и като единствената, в която той не успява да тушира опонента си. Gonzales и Wippleman обаче не са приключили. Те открадват урната на Гробаря и по този начин го отслабват доста, което позволява на Gonzales да го пребива постоянно и да поиска реванш, защото The Undertaker така и не го е туширал. Ето, че бива уреден втори мач между двамата за Summerslam '93. Втория мач е не по-малко грандиозен от първия, като този път обаче Undertaker успява да запише категорична победа с туш над великана, с което си връща урната и приключва враждата си с него.\nГлава VII - Унищожителят на The Undertaker?\nСтигаме и до Survivor Series '93. Навършват се 3 години от дебюта на The Undertaker. Той е поставен в мач-оцеляване като част от отбора на фейсовете, заедно с Lex Luger, Scott Steiner и Rick Steiner. Отбора на хийловете се състои от непобедимия шампион Yokozuna, Ludvig Borga, Crush и Quebecer Jacques. Историята, довела до този мач е, че Yokozuna мрази американците, след като Lex Luger става първият човек, успял да го вдигне и тръшне на борда на самолетоносача USS Intrepid на националния празник на 4 юли 1993. Това води до мач за титлата на Yokozuna на Summeslam '93, в който Luger печели чрез CO. Враждата им продължава, като всеки от двамата събира отбор от кечисти - Luger своя, наречен The All-Americans и Yokozuna неговия, наречен The Foreign Fanatics и двата отбора застават един срещу друг на Survivor Series '93. Мача е главният за вечерта. The Undertaker се представя на ниво, като става първият човек, успял да се повдигне от Banzai drop-а на Yokozuna! Двамата с него започват да се бият извър ринга и биват елиминирани с CO. Това разпалва война между тях. Достига се и до мач за титлата между чудовищата на Royal rumble '94. Преди мача двете страни се договарят, че ако Yokozuna победи The Undertaker, той никога вече няма да получи мач за пояса срещу него. В замяна на това, мача ще бъде Casket match. Няколко седмици след обявяването на мача става ясно, че Yokozuna има панически страх от ковчези. The Undertaker и Bearer използват умело този факт, за да си осигурят психологическото предимство преди двубоя. Мениджърът на Yokozuna - Mr. Fuji обаче има резервен план...\nЕто, че идва и денят на мача - 22 януари 1994. The Undertaker доминира категорично над шампиона Yokozuna, но точно когато изглежда, че ще спечели титлата, планът на Mr. Fuji влиза в действие - оказва се, че той е наел редица кечисти, за да помогнат на Yokozuna. Първоначално Crush, the Great Kabuki, Genichiro Tenryu и Bam Bam Bigelow се намесват, но The Undertaker успява да се справи с тях! Тогава, Mr. Fuji изтръгва урната от ръцете на Paul Bearer и я дава на Yokozuna, който я отваря и отвътре започва да излиза мистериозен дим. Това отслабва силата на The Undertaker, а на всичкото отгоре на помощ на Yokozuna се притичват и Adam Bomb, Jeff Jarrett, The Headshrinkers и Diesel. С техните колективни усилия, Yokozuna успява да натика Гробаря в ковчега и да затвори капака, запазвайки по този начин титлата си. След мача, ликуващите хийлове изтикват ковчега до върха на рампата, но тогава внезапно от него започва да излиза пушек и лицето на Гробаря се показва на екрана! Тогава, той изрича легендарните слова:\nThe spirit of The Undertaker lives within the soul of all mankind.\nThe eternal flame of life, that cannot be extinguished.\nThe origin of which cannot be explained.\nThe answer lies in the everlasting spirit.\nSoon all mankind will witness the rebirth of The Undertaker.\nI will not rest in peace!\nСлед това, The Undertaker изглежда "умира" и духът му излита към покрива на залата... Това изглежда е края на The Undertaker. След толкова години на доминация изглежда, че Гробаря най-сетне е срещнал своят унищожител. Yokozuna се превръща в човека, успял най-после да сломи вече превърналият се легенда за феновете Undertaker...\nСнимки от първият образ на Гробаря - ORIGINAL UNDERTAKER:\nEdited March 2, 2019 by ГРУХТИСТА\nreppotswohS, Veetor, RVD & 619 and 57 others\nБезуспешни остават и опитите му да спаси работата си, предлагайки на сценаристите на WCW да променят гимика му на зомби, което е неуязвимо и използва силите на мрака, за да доминира над опонентите си. Те обявяват идеята му за глупава и изпълняват плановете си за уволнението му.\nНяма такова нещо. Този образ го измисля Винс и Гробаря е нямал и най-малка идея за него преди това, камо ли пък да убеждава WCW, че въпросният образ е щял да пожъне успех.\nИ може би си искал да вържеш някакси историята с "брата" на Гробаря - Kane, но не е Kane The Undertaker, а Cain The Undertaker, името, с което е представен в началото.\nОбщо взето малко свободни съчинения има на някои места, но поздрави за идеята все пак.\nHeaDMaKeR™, dexim, Extreme_Enigma and 15 others\nУбеден съм, че Calloway замисля този образ още през 1989 година и го предлага на WCW, но те отказват. Чел съм на няколко места за това. Иначе за Cain си прав, бях забравил че така го бяха изписвали в началото, а не Kane. Ей сега ще го коригирам в статията ;)\nLemmon-714, mass1v3, HBK_forever and 3 others\nКога да очакваме продължението? :)\nНе знам точно, ще видим как ще съм с времето. Иначе смятам да се обхванат всичките му персони:\nThe Original Undertaker\nThe Lord of Darkness Undertaker\nThe Ministry Undertaker\nThe American Badass Undertaker\nThe Big Evil Undertaker\nHBK_forever, The_Cobra_Killer, mass1v3 and 7 others\nБраво за старанието и за положения труд.Има малки фактологични неточности около сегментите с Ultimate Warrior,Jake the Snake и Kamala , не съм съгласен и за реакцията която е получавал около фейс търн-а.Към края на 91-ва на доста от хората им писна от Хълкомания и викаха за Тейкър даже по време на първия му мач с Хоган.Не е вярно,че публиката трудно го е приела като фейс непосредствено след търна му-реакциите и при спасяването на Елизабет и особено на следвеащата седмица ,когато Джейк го попита на чия страна е и той отговори "Не и на твоята !" бяха много силни даже и за тогава и оглушителни по днешните стандарти.Около алианса с Джейк можеше да напишеш повече ,както и да споменеш че от краяна 91-ва до есента на 93-та той на практика е непобеден почти за 2 години и загубата му от Йокозуна е първата му сериозна загуба след фейс търна му,излъчена по телвизията( има загуби от Брет в Германия,но те са на хаус шоута и не са след туш).Добра работа,нужни са малки корекции.\nEdited October 19, 2010 by HEIDENREICH\nThe LEGEND KILLER, mass1v3, The_Cobra_Killer and 11 others\nБраво за добрата идея.Ще я следя до края.\nПП Оправи грешката Глава IV - От хийл към фейс-трябва да е Глава VI\nbatistaheel and Lemmon-714\nГлава VIII - Двамата Гробари\nМесеца е юни 1994-та. Минали са дълги месеци от "смъртта" на The Undertaker и феновете вече са започнали да позабравят за Мъртвеца. Докато българският национален отбор по футбол мачка по терените на САЩ, в същата страна се случва и друго значимо нещо - на RAW започват да се излъчват интервюта със случайни хора, които твърдят, че са видели Гробаря на най-различни места. Разказите им са объркани и неясни. В края на юни месец, Ted DiBiase се появява на RAW и заявява, че е успял да "купи" своето старо протеже The Undertaker и че той е под негов контрол. DiBiase обещава да доведе за втори път The Undertaker във федерацията. Няколко дни по-късно, той показва на света огромен кечист, който прилича съвършено на Гробаря - сивите ботуши и ръкавици, вратовръзката, шапката - всичко е тук. Дори косата и лицето изглеждат същите. Феновете обаче се съмняват, че това наистина е техният любимец и започват да наричат човека на DiBiase The Underfaker. The Underfaker започва да гази наред из шоутата на WWF и напълно напомня запомнящия се път на унищожение, изминат от The Undertaker през 1990-91. Вместо да бъде насочван от урна обаче, той следва пътя на парите на DiBiase. Тогава обаче на сцената излиза Paul Bearer! Той заявява, че се е свързал с ИСТИНСКИЯТ Undertaker и той желае да се изправи лице в лице с Undertaker-а на DiBiase. Мача е насрочен за най-голямото шоу на лятото - Summerslam '94, на 29 август. На турнира The Undertaker най-сетне се завръща, като бива доведен до ринга от Paul Bearer в масивен ковчег. Paul Bearer изважда от ковчега гигантска урна, след което истинският Undertaker се появява по рампата с новата си музика "Graveyard symphony" и с новите си одежди - той носи същите дрехи като преди, но за да се отърси от стария си имидж, откраднат му от The Underfaker, е заменил цвета на ботушите и ръкавиците си от сив на лилав. Лилавите ръкавици стават символични за този образ на Гробаря. Изправянето на ринга лице в лице на двете еднакви чудовища ще остане в историята като един от най-паметните моменти в историята на кеча. Мача е невероятно драматичен, като накрая разбира се доброто побеждава и The Undertaker тушира The Underfaker след цели ТРИ Надгробни камъка, след което го вкарва в ковчега и друидите му го изкарват от залата! Никой повече не чува нищо за The Underfaker.\nТук е мястото разбира се и да споменем малко повече за този "втори образ" на Гробаря. След като се завръща с новият външен вид (лилавите акценти), това не е единствената промяна в Гробаря. Дръжанието му също е преработено. Той общо взето изоставя своите маниери на "собственик на погребално бюро" и става доста по-концентриран в задачите си, като сега просто иска да "прибере душите" на своите опоненти, без да увърта много. Характера му се отваря повече към публиката, той започва да говори доста повече и да се нарича "The Deadman". Ето защо, вторият образ на Гробаря е известен под името като The Deadman Undertaker. Paul Bearer обаче продължава да го следва неотлъчно.\nГлава IX - Старата любов ръжда не хваща\nВеднага след като се справя със своя имитатор, The Undertaker насочва вниманието си отново към човека, който за малко не прекрати кариерата му в Casket мача на RR 1994 - Yokozuna! По това време гигантският японец вече не е шампион, след като е загубил титлата от Bret Hart на Wrestlemania, но това не му пречи да е мачкащо чудовище като преди. The Undertaker отново започва да измъчва Yokozuna с ковчези на шоутата на WWF и в крайна сметка японеца се съгласява на мач-реванш за Survivor series '94... Правилата отново са Casket match. На турнира, The Undertaker разбива Yokozuna и го натиква в ковчега и печели мача, отмъщавайки си за загубата на Royal rumble. Това приключва враждата на Гробаря с Yokozuna, но не и със старото му приятелче Ted DiBiase, който твърдо е решил да унищожи своето бившо протеже и изпраща срещу него цялата си Million dollar corporation. През следващите месеци The Undertaker е принуден да се бори с всички членове на могъщата групировка. След множество препирни е уреден мач между The Undertaker и един от най-верните бойци на DiBiase - IRS за Royal rumble '95. В мача, The Undertaker успява да победи IRS, но веднага след мача е атакуван от друг член на "корпорацията" - огромното чудовище King Kong Bundy! Това разпалзва една доста персонална вражда между двамата и всичко трябва да се уреди на Wrestlemania 11, която се провежда на 2 април 1995 година в Хартфорд. Гробаря се завръща на Wrestlemania след 2-годишна пауза, след като заради Yokozuna е пропуснал WM10 преднана година... Той успява, макар и с много мъки да победи Bundy и подобрява рекорда си на този турнир на 4:0. Не всичко обаче е розово в този ден за Гробаря. По време на мача, урната му бива открадната от друг член на "корпорацията" - масивният Kama (станал по-късно много по-известен под името The Godfather). Kama свива урната на Мъртвеца и по-късно я претопява, правейки си златен гердан от остатъците й! Това вбесява Гробаря, но е е всичко. На 25 юни на турнира King of the ring, The Undertaker е един от фаворитите да спечели короната. Той обаче губи на 1/4-финала срещу гигантският Mabel след като Kama се намесва в мача... Същата вечер, Mabel успява да спечели турнира. The Undertaker решава да приключи всичко с подлият Kama на Summerslam, и то в любимият си тип мач - Casket. На 27 август на Summerslam '95, The Undertaker се "погрижва" веднъж завинаги за Kama, натиквайки го в ковчега и печелейки срещата! На The Undertaker обаче му предстоят нови тежки моменти. След като той, Diesel и Shawn Michaels губят мача си срещу Yokozuna, Owen Hart и The Bullgod на RAW на 9 октомври, Mabel го атакува и потрошава лицето му, което изважда Гробаря от играта за известно време...\nГлава Х - Маската\nСлед над месец отсъствие, на 19 ноември, контузеният Undertaker се завръща на Survivor Series '95, носеща призрачна сива маска на лицето си, за да го предпази от по-нататъшни контузии. The Undertaker се завръща като капитан на своя отбор, състоящ се от него, Savio Vega, Fatu(Rikishi) и Henry Godwinn. Опоненти са им отбора с капитан Mabel и Jerry Lawler, Isaac Yankem(Kane) и Hunter Hearst Helmsley(Triple H)... Отбора на The Undertaker тотално смазва опонентите си, след като само за 1 минута The Undertaker лично тушира и елиминира Lawler, Yankem и Helmsley. Паникьосаният от толкова бързата елиминация на съотборниците си Mabel избягва от мача, бивайки елиминиран чрез CO. По този начин отбора на The Undertaker печели без да бъде елиминиран нито един негов член! Това разбира се, не е краят на войната между Mabel и нашия човек.\nНещата продължават още на следващият RAW, след като Mabel отново атакува The Undertaker. За следващият, декемврийски турнир (17 декември 1995), наречен Seasons Beatings, е уреден решителен мач между двамата гиганти, като стипулацията отново е познатият ни Casket match! The Undertaker печели мача и слага край на войната си с "крал" Mabel. След като най-сетне се отървава от 250-килограмовото животно, The Undertaker остава без сериозен опонент, но не за дълго. Следващата стъпка на The Undertaker е да се бие за Световната титла на WWF срещу тогавашния шампион Bret Hart! Той си спечелва това право на RAW. Мача пък е насрочен за 21 януари 1996-та - Royal Rumble! The Undertaker срещу Bret Hart в спор за WWF-титлата - ето на това му се казва очакван мач! Мача е с толкова голям заряд, че през тази година за пръв път в историята на турнира, Royal Rumble мача не е главният - вместо него разбира се е поставен Hart vs. Undertaker. Двамата сътворяват неподозирана класика, продължила 29 минути! The Undertaker смазва Bret Hart с Tombstone piledriver, но края на мача е съсипан от ... Diesel, който атакува Гробаря и по този начин мача е прекратен с DQ - The Undertaker печели мача, но не и титлата. Друг важен момент от този мач е, че към края му, Bret Hart успява да изтръгне маската на Undertaker и да я свали от лицето му.\nГлава ХI - Дизелово гориво\nЧрез намесата си в мача между двамата на Royal Rumble, Diesel всъщност цели да покаже на всички, че не му пука нито за Hart, нито за Undertaker, а единственото което иска, е титлата. Това води до двубой за златото между него и шампиона Hart на следващия турнир - "In your house 6", който се провежда на 18 февруари 1996-та. За да няма намеси, мача е "заключен" в метална клетка. Към края на двубоя Diesel изглежда, че ще спечели мача чрез измъкване от клетката, но в последния момент, в ринга зейва огромна дупка и от нея изпълзява Гробаря, завличайки след това Diesel в димящата бездна! Това позволява на Bret Hart междувременно да излезе от клетката и да запази титлата си. Diesel успява да се измъкне от дупката и побягва по рампата, докато The Undertaker му се заканва от върха на клетката. Всичко това вещае голям мач - между двамата на Wrestlemania 12!\nЕто, че идва и големият ден на турнира - 31 март 1996-та. Това е Wrestlemania-та с най-малко мачове в историята - само 6, но какви... Имаме първият в историята Iron man match, имаме завръщането на The Ultimate Warrior, имаме и ... The Undertaker срещу Diesel. В билд-ъпа преди турнира, Diesel демонстрира доста различно поведение от всички досегашни опоненти на Гробаря - той проявява неуважение, надменност и като че ли не го е страх въобще от The Deadman. Това кара доста хора да се питат дали пък именно Diesel няма да е първият човек, който ще нанесе загуба на Мъртвеца на най-големият турнир за годината? Волята на Diesel най-накрая е пречупена, когато по време на един мач на Diesel на RAW, Paul Bearer докарва ковчег до ринга. Diesel е убеден, че вътре е Гробаря, но ... за свой ужас открива в ковчега свой двойник! Всичко това вещае невероятно интересен мач на WM12. Diesel е убеден в победата след цели ДВЕ Jackknife powerbombs над Гробаря. Това обаче не се случва и The Undertaker успява да го надвие след Tombstone. Нашият човек продължава своята серия след безапелационна победа над Diesel на Wrestlemania 12! Рекорда му вече е 5:0!\nГлава XII - Неподозираният архи-враг\nThe Undertaker се справя веднъж завинаги с опасния Diesel, но това не означава, че ще може да си почине. Още на следващата вечер - RAW на 1 април 1996-та, се случва нещо запомнящо се. Докато The Undertaker се бие срещу Justin Hawk (JBL), своя дебют прави Mankind и го атакува! Внезапно, Гробаря се изправя срещу противник, с какъквто досега не се е срещал - Mankind е пълна откачалка, която не изпитва страх от нищо, а всява страх с вманиаченото си поведение сред останалите. Паралелно с това The Undertaker има дрязги и с Интерконтиненталният шампион Goldust, които водят до Casket match между двамата на турнира "Beware of Dog" (26 май 1996). Goldust запазва титлата си, след като Mankind отново се намесва в мача и прецаква The Undertaker. Това води до неизбежния пръв сблъсък между The Undertaker и Mankind на King of the Ring '96 - 23 юни. Mankind успява да победи след като Paul Bearer по погрешка удря The Undertaker с урната, което позволява на Mankind да заключи страховитият Mandible Claw, с което "приспива" The Undertaker за победата. Междувременно обаче проблемите между Undertaker и Goldust не са приключили. Уреден е "последен" мач между двамата за юлският турнир "International Incident". The Undertaker просва Goldust с Tombstone Piledriver, но не успява да го тушира, защото Mankind пробива дупка в ринга и изпълзява от нея, завличайки The Undertaker в нея! Това май вече се е случвало, а? Mankind излиза от дупката, но секунди по-късно The Undertaker пробива втора зад него и изскача от нея, започвайки да налага бясно Mankind по пътя зад кулисите...\nПрез следващите седмици, Mankind продължава да се намесва в мачовете на Undertaker и ги проваля, което вбесява Мъртвеца и той започва да му отвръща. Враждата става доста ожесточена. Яростните им боеве се пренасят по трибуните, в гаражите на залите и дори в парните им отделения. По този начин, накрая се стига до първият "мач в парно отделение" или на английски - Boiler Room Braw. Мача е насрочен за Summerslam '96 - турнира е на 18-ти август. В първият Boiler Room Brawl мач, правилата не са като в следващите - тук целта е не само да се излезе от парното отделение, а и да се достигне до ринга, където да се вземе урната от чакащия там Paul Bearer. The Undertaker се справя с Mankind в парното отделение и излиза оттам, отправяйки се към ринга. Mankind обаче го настига и двамата започват да се бият на сантиметри от крайната цел - ринга. Undertaker взима надмощие и изтощен от свирепия мач се качва на ринга, за да вземе урната си. Тъкмо преди да спечели мача обаче, Paul Bearer отказва да му даде урната и се обръща срещу него! Шест години след началото на съюза между двамата, той приключва с предателство! Mankind се промъква зад Undertaker и за пореден път му прилага страховитият Mandible Claw. След това, Paul Bearer предоставя урната на Mankind и той печели мача.\nГлава XIII - Заровен жив!\nСледващата нощ Jim Ross провежда паметно интервю на RAW с Bearer и новото му протеже Mankind. Bearer казва, че му е писнало да се грижи за Гробаря като за малко дете. След това се провежда церемония, ознаменуваща края на изоставения Гробар, когато той внезапно се изправя и показва, че това даче няма да е края му! Малко по-късно обаче се оказва, че Goldust все още не е приключил с The Undertaker! Така се стига до наистина последният мач между двамата, наречен "Final curtain match", на 22 септември 1996-та на турнира "Mind Games". The Undertaker се справя с Goldust и го побеждава, изпращайки враждата им в историята. След като се отървава от Goldust, The Undertaker вече е свободен да обърне погледа си към хората, на които иска да отмъсти - Paul Bearer и Mankind. Той настоява за невиждан дотогава вид мач - Buried Alive! И го получава. Bearer и Mankind се съгласяват да се срещнат с Гробаря в този мач на едноименния турнир "Buried Alive" на 20 октомври 1996-та. Правилата на мача са прости - за победа е необходимо да тръшнеш опонента си в отворения гроб край рампата, след което да го покриеш с пръст.\nСтигаме до деня на мача. Той е невиждано брутален, като в края на краищата The Undertaker успява да хвърли Mankind в гроба и да го засипе с пръст, печелейки важната победа. В този момент всички си мислят, че това е края на враждата между двамата, но ... огромният The Executioner се намесва и атакува Гробаря в гръб, след което го мята в гроба и накрая двамата с Mankind започват да го зариват с пръст! Старият му враг Goldust и още няколко кечиста също се присъединяват и накрая със задружни усилия затрупват The Undertaker под тонове земя! Paul Bearer ликуващ обявява, че "The Undertaker is gone forever!!!"... Турнира приключва с камерата, отдалечаваща се от гроба на заровеният Undertaker ... но всъщност не! Внезапно мощна светкавица поразява гроба, след което бавно ръката на The Undertaker се появява изпод пръстта за радост на тълпата. В този момент никой не подозира, че това е последният път, когато ще видим тази знаменита лилава ръкавица.\nЕто няколко снимки от вторият образ на Гробаря - DEADMAN UNDERTAKER:\nEdited November 11, 2010 by Radox\nbatistaheel, effe, cskar4eto and 32 others\nПоздравления за темата,за това,че си се наел да пишеш историята на Undertaker защото не всички са следили кариерата му от самото начало.\nОпределено си заслужава четенето защото е интересно и дано скоро да има продължение,макар,че не ти е само това на главата.\nBtw интересно ми е да попитам дали след като приключиш тази тема за Тейкър ще се заемеш да пишеш и за някой друг кечист още?\nLemmon-714, Extreme_Enigma and VSB\nНяма да пиша за други. Ще гледам обаче да си довърша темата за историята на WWF титлата ... когато rapidshare се оправи най-после. BTW очаквайте скоро третата част от историята на UT, която ще е масивна\nHBK_forever, The LEGEND KILLER, go go and 3 others\nГлава XIV - Завръщане от света на мъртвите\nPaul Bearer обяснява, че причината да напусне The Undertaker не е само това, че му е писнало да се грижи за него. Оказва се, че тя се корени дълбоко в миналото и е свързана с нещо, което се е случило тогава. Засега обаче не е известно какво е то... Междувременно, след няколко седмици на неизвестност, се оказва, че обичаният от всички Undertaker ще се завърне на Survivor Series '96 през ноември. Уреден е един последен мач между него и Mankind, като през цялото време над ринга трябва да виси злият Paul Bearer, затворен в метална клетка. Победителят от мача получава правото "да остане насаме с него" за 5 минути. Ето че идва и дългоочакваната дата 24 ноември 1996-та! Mankind и Bearer излизат на ринга, а след това най-после своето дългоочаквано завръщане прави и самият Undertaker! Той се спуска от покрива на залата с огромни черни крила на гърба си и изцяло променени одежди. Няма ги вече емблематичните лилави ръкавици и ботуши, няма го черното елече. The Undertaker е обновил външния си вид - новите му дрехи напомнят готическа броня, косата му е много по-дълга, ръкавиците са много по-удобни за бой. "Новият" Undertaker се разправя със своя архивраг и го побеждава категорично. Той обаче не получава полагащите му се 5 минути с Bearer, защото The Executioner отново атакува Гробаря и го оставя проснат на ринга...\nРазбира се и тук ще бъде направен малко по-обстоен анализ на третият образ на Гробаря, познат като "господаря на мрака". В него е заложена по-сериозна средновековна нотка от преди. Той вече прилича на герой от някоя приказка, облечен с броня. Промените обаче не са само по външния му вид - характера му за пореден път претърпява развитие, като оттук нататък The Undertaker отново започва да говори по-малко и повече да действа. Гробаря вече няма мениджър и остава като самотен рицар, който сам се бори за каузата си. В действията му се появява и по-голям оттенък на "тъмната страна", напомнящ малко за първите му дни във федерацията. Начина му на работа напомня повече на tweener, отколкото на face, но той си остава все така обичан от феновете и в новото си амплоа.\nГлава XV - Отново шампион!\nНа следващият турнир "It's time", проведен на 15 декември 1996-та. The Undertaker се изправя най-после срещу The Executioner в "Armageddon match" - т.е. мач без никакви правила. The Undertaker побеждава и се отървава от "Екзекутора". Следващата вражда на The Undertaker е с новото протеже на Paul Bearer - наскоро дебютиралият огромен Vader! Маскираното чудовище се нарежда сред най-големите опоненти, срещу които на Гробаря му се е налагало да се изправи през годините. Между двамата гиганти е уреден мач за Royal Rumble '97. Vader побеждава след като Paul Bearer удря The Undertaker с урната в главата. По-късно същата вечер обаче и двамата се включват в Royal Rumble мача. Първи се появява Vader под №28 и започва да доминира, но малко по-късно под №30 влиза жадният за мъст Гробар! Той започва яростно да се налага с Vader. В това време Bret Hart елиминира Steve Austin, но реферите не го виждат, понеже са заети да разтървават налагащите се извън ринга Mankind и Terry Funk. Austin се връща на ринга и елиминира биещите се край въжетата Taker и Vader. След това Austin печели Сблъсъка като елиминира в гръб и Bret Hart. Поради доста противоречивият край на мача, Austin не получава полагащия му се мач за титлата на Wrestlemania 13. Вместо това, за турнира "Final four" на 16 февруари 1997-ма е уреден четворен мач между Vader, The Undertaker, Bret Hart и Steve Austin, като победителя получава шота за WM13. Междувременно обаче се оказва, че шампионът Shawn Michaels е получил сериозна контузия в коляното на мача си срещу Sycho Sid на Royal Rumble '97 и му се налага да оваканти титлата. Поради това, условията на мача за "Final four" са променени - който спечели автоматично става и WWF Champion! Идва денят на "Final four" и мача започва. Правилата са като на Battle Royal - който остане последен неизхвърлен на ринга, печели пояса. Първи е елиминиран Austin (от Hart), след това The Undertaker изхвърля Vader. Накрая Bret Hart изхвърля Undertaker и става шампион. Само една нощ по-късно обаче той е победен от Sycho Sid, който става за втори път шампион на WWF. При тези неочаквани обстоятелства, The Undertaker е обявен за претендент №1, защото е бил предпоследният оцелял участник на "Final four" и получава мач срещу Sid на Wrestlemania 13! Hart междувременно продължава войната си с Austin и между двамата е уреден No DQ мач за турнира. В това време обаче Hart получава своя мач-реванш за титлата в метална клетка - на RAW от 17 март. Austin се намесва, помагайки на своя противник Bret Hart да спечели, за да може мача им на турнира да е за титлата. The Undertaker обаче също се намесва, помагайки на Sid да запази, за да може титлата да е заложена в уредения между двамата за WM13 мач. И така, всеки помага на своя враг, като в крайна сметка Sid успява да запази пояса. По този начин мейн-ивента за WM13 остава The Undertaker срещу Sid за WWF Championship-а!\nВ нощта на турнира (23 март 1997-ма) двамата грамадни кечисти се сблъскват в спора за златото. Bret Hart се намесва на няколко пъти в мача, пречейки на Sid, което в крайна сметка изиграва решаваща роля за крайния изход от двубоя. При последната намеса на Hart, The Undertaker сграбчва Sid и го потрошава с Tombstone Piledriver, след което го тушира и печели мача. Под овациите на публиката се ражда нов шампион - The Undertaker! Резултата му на турнира е вече 6:0!\nГлава XVI - Зловещата тайна от миналото\nОще с първите дни на царуването на The Undertaker се оказва, че Paul Bearer отново иска да стане негов мениджър, понеже мечтата му е да е мениджър на шампион. The Undertaker първоначално категорично отказва това. На един RAW в края на март, докато Undertaker и Bearer за пореден път се карат, Mankind се завръща и изстрелва огнена топка в лицето на Гробаря. Това довежда до мач за титлата между двамата на следващия турнир, наречен "Revenge of the Taker" (20 април 1997-ма). Двамата се срещат в предпоследния мач от карда, като The Undertaker успява да спечели трудната победа след Tombstone над Mankind. След края на мача, той пребива и Mankind, и Bearer, като накрая си отмъщава, изстрелвайки на свой ред огнена топка в лицето на Bearer. Следващият човек, който предизвиква Гробаря за неговата титла е не кой да е, а новият фаворит на феновете - Steve Austin! Младока печели правото си в №1 contendership match и двубоя е насрочен за "A cold day in hell" на 11 май 1997-ма. Тук трябва да се спомене, че по това време Austin има и много сериозна вражда с The Hart Foundation. На турнира Austin успява да набие Stunner на The undertaker, но тогава Brian Pillman разсейва рефера, което позволява на Гробаря да направи Tombstone Piledriver на Остин и да го тушира, запазвайки златото си. След мача, The Hart Foundation атакуват и двамата, но те успява да се справят с тях. Накрая обаче Austin прави Stunner и на Гробаря, показвайки че не се е отказал от титлата!\nМалко след мача, Paul Bearer отново започва да намеква за "тайната от миналото на Гробаря" и продължава да го изнудва. Той заплашва да я разкрие пред света и ... The Undertaker няма избор освен неохотно да позволи на Bearer отново да стане негов мениджър...\nГлава XVII - "Той идва"\nНовото партньорство между Bearer и Taker далеч не е от най-гладките, защото двамата постоянно се карат помежду си. Bearer постоянно кара Гробаря да се бие в отбор с неговите други протежета - Mankind и Vader. Той го прави, но нерядко ги атакува след мачовете им, което допълнително ядосва Bearer и той постоянно говори за мрачната тайна, заплашвайки да я разкаже. Идва турнира "King of the Ring '97" и е време за нова защита на титлата на Undertaker. Този път опонент му е лидерът на Nation of Domination - Faarooq. След мач, изпълнен с намеси от останалите членове на групировката, The Undertaker все пак печели с Tombstone и отново запазва златото, оставайки на върха на хранителната пирамида в WWF. В края на юни на RAW се провежда отборен мач - Undertaker и Vader срещу Faarooq и D-Lo Brown. На Taker вече му идва в повече и по време на срещата атакува Vader и го пребива зверски. Това идва в повече и за Bearer и той започва по-усилено откогато и да било да говори за "зловещата тайна", като напомня на Гробаря за "огъня". Докато феновете се чудят за какво става въпрос, The Undertaker става по-мълчалив от всякога и отказва да говори по въпроса. Накрая Bearer разкрива тайната.\nОказва се, че според Bearer, пред около 20 години The Undertaker е запалил дома, в който баща му, майка му и по-малкият му брат, наречен "Kane" са живели, при което е убил и тримата. Bearer заплашва The Undertaker, че ще си плати за тройното убийство! Малко по-късно, съсипаният Undertaker разказва своята версия на историята. Според него, той не е бил в къщата, когато е избухнал пожара, а когато се е върнал, всичко вече е било изгоряло... The Undertaker казва, че невръстният му брат Kane е предизвикал пожара. The Undertaker казва, че до края на живота си ще съжалява, че не е успял да предотврати това. Bearer през следващите седмици постоянно излиза по време на мачовете на Гробаря и крещи "Убиец!" срещу него. Накрая Гробаря не издържа и го атакува, но докато го налага, Bearer изкрещява, че "Той е жив!". Шокиращите разкрития че брат му е жив не стряскат Гробаря, защото той не вярва в глупостите на Bearer. На следващата седмица Bearer разкрива, че Kane е жив, но е останал ужасяващо обезобразен от пожара, който според него е запалил. Bearer разкрива че поради това Kane е изгубил говора си и е принуден да ходи докрая на живота си криещ обгореното си лице под зловеща маска. Bearer казва, че Kane не само е жив, а и "идва" да се разправи с брат си, след като над 20 години е чакал за отмъщение!\nНо тук малко изпреварваме събитията. Нека се върнем малко назад и да разкажем какво друго прави Гробаря през всичките тези месеци, в които Bearer разкрива тайни от миналото му. След защитата на титлата срещу Faarooq, The Undertaker бива предизвикан от Vader. Двамата гиганти се срещат на турнира "Canadian Stampede" на 6 юли 1997 година - един от най-качествените турнири в историята. Той се състои само от 4 мача, като в третия от тях The Undertaker разбива Vader и пак си тръгва със своята титла. Предстои му обаче още по-сериозна защита. На най-голямото лятно шоу - "Summerslam '97" опонент ще му е Bret Hart! За специален съдия на мача между двамата е назначен Shawn Michaels! Shawn Michaels се мрази много с Bret Hart, поради което Undertaker изглежда силен фаворит в навечерието на големия мач. В деня на турнира - 3 август 1997-ма обаче става нещо неочаквано - Hart успява да победи The Undertaker и да сложи край на дългото му царуване след като Michaels по погрешка удря Гробаря вместо Hart с метален стол! The Undertaker съвсем справедливо обвинява Michaels за загубата си и започва сериозна вражда с него, продължила през следващите няколко месеца. Michaels отначало изглежда изключително гузен за постъпката си, но след това изненадващо прави хийл търн и атакува Гробаря със стол до кръв! Това поставя основите за първия мач между двамата на турнира "Ground zero" на 7 септември. В двубоя (който е и главният за турнира) бесният Гробар далеч не иска само победата. Той иска КРЪВТА на Michaels. Той напада рефера още преди мача да започне. Намесва се председателят Sgt. Slaughter, но също бива пребит от развилнелия се Undertaker. След това го отнасят още двама рефера. Намесват се и приятелчетата на Michaels - Degeneration X. В края на краищата мача е обявен за no-contest след невъобразимия хаос, който настъпва. За да се избегнат намесите и хаоса, а и за да могат HBK и The Deadman да излеят цялата си злоба, е решено реванша между двамата да бъде в невиждан дотогава тип мач - новото изобретение на Гробаря се казва "Hell in a cell" - Адската клетка! Тази клетка е по-голяма от стандартната използвана дотогава и за разлика от нея има покрив - т.е. избягването от нея изглежда невъзможно. Правила няма, единственият начин за победа е с туш! Грандиозния мач е уреден за турнира "Badd Blood" на 5 октомври 1997-ма. Именно в навечерието на този турнир Bearer най-сетне разкрива, че "Кейн е жив и идва за Гробаря". Тогава никой не му вярва, особено пък Гробаря, който е изцяло концентриран върху HIAC мача с Michaels. Ето, че най-сетне настъпва и паметната дата 5 октомври. The Undertaker тотално размазва Michaels в клетката. Когато клетката бива отворена, за да се изведе наранен оператор отвътре, Michaels избягва от нея, и за да се спаси от The Undertaker, се качва на върха й. Това се оказва доста необмислен ход, защото Гробаря също се качва горе и го хвърля от върха й върху коментаторската маса. Накрая двамата се връщат в клетката, като окървавеният Michaels едва диша. The Undertaker изглежда сигурен победител, когато ... внезапно залата се затъмнява, след което избухват червени пламъци и по рампата, придружавано от Paul Bearer, слиза огромно непознато чудовище в червени дрехи, с маска на лицето. The Undertaker не може да повярва! Гиганта се качва на ринга и застава лице в лице с него в един от най-паметните моменти в историята на кеча! Непознатият е висок точно колкото Гробаря и е не по-малко як. След това той внезапно с лекота прави Tombstone Piledriver на The Undertaker и си тръгва, което позволява на Michaels да спечели мача...\nГлава XVIII - Брат срещу брат\nНа първият RAW след "Badd blood", докато The Hardy Boyz правят ентранса си на ринга, залата се затъмнява по същият начин като на турнира и след това отново излизат непознатият и Paul Bearer. Гиганта за секунди разхвърля Matt и Jeff като парцалени кукли, след което Bearer обявява на микрофона, че това е въпросният Kane - братът на The Undertaker и сега той иска да се бие с него! The Undertaker обаче ясно дава да се разбере, че не иска да се бие срещу собственият си брат. Той обвинява Bearer, че е наговорил лъжи на Kane с цел да го обърне срещу него. С течение на седмиците на октомври и ноември 1997-ма постепенно се оказва, че Kane не се шегува - той е безчувствен, безмилостен и напълно изперкал тип, който има само една цел - пълното унищожение на Гробаря. Появите на Kane и Bearer продължават редовно всяка седмица, като двамата усилено се опитват да накарат Гробаря да се бие с Kane. Той обаче упорито продължава да отказва да се бие със своята "плът и кръв". Това тотално побърква Kane, който се зарича да унищожи абсолютно всички кечисти в WWF един по един, докато не остане само Гробаря, за да няма къде да бяга повече. Kane започва брутално да пребива по няколко кечиста на всяко шоу, докато не среща по-сериозна съпротива от страна на Mankind. Именно срещу него Kane участва в първия си мач. Това става на турнира Survivor Series 1997. Kane буквално смазва мощния Mankind за 9 минути. През това време The Undertaker е в дълбок размисъл. Атаките на Kane над невинни жертви продължават, докато Undertaker започва кратка вражда с Jeff Jarrett. Те се срещат лице в лице на турнира "Degeneration X" на 7 декември 1997-ма. The Undertaker очаквано контролира мача срещу JJ, но към края му Kane за пореден път се появява и прави Chokeslam на JJ, подарявайки му по този начин DQ-победата. Kane забива шамар на Гробаря, но той отново отказва да се бие с него...\nИ така, навлизаме в новата 1998-ма година. Старият враг на Гробаря Shaw Michaels вече си е осигурил титлата на WWF след нечестна победа над Bret Hart в прословутия "Montreal Screwjob". Shawn Michaels започва да твърди, че Kane скоро ще се присъедини към отбора му Degeneration-X за да му помогне в битката срещу The Undertaker. Това води до мач за световното злато между The Undertaker и Michaels на турнира "Royal rumble '98" на 18 януари. Правилата са до болка познатият ни Casket match! Малко преди мача обаче, Kane напълно изненадващо атакува Michaels и се съюзява с брат си!!! Изглежда двамата най-после са оставили миналото зад гърба си... На "Royal rumble", нещата в Casket мача протичат по познатия начин - Taker доминира напълно над Michaels, като този път Degeneration X и Los Boricuas се намесват и атакуват The Undertaker. На помощ обаче му се притичва неговият брат Kane! Той размазва приятелчетата на Michaels, след което обаче ... прави Choekslam на The Undertaker в ковчега, подарявайки победата на Michaels. В крайна сметка се оказва, че "приятелството" на Kane с Гробаря е било само трик от страна на Bearer, с който той е целял да разгневи още повече последният. Това обаче не е всичко - след мача, Kane и Paul Bearer обливат ковчега, в който е Гробаря с бензин и го запалват! След като огъня е изгасен и ковчега е отворен, се оказва, че The Undertaker не е вътре!\nИзминават няколко седмици, без да има нито вест, нито кост от изчезналият Гробар. В началото на март 1998-ма, Kane и Bearer го предизвикват отново. Внезапно на рампата се появява изправен ковчег, върху който пада мощна светкавица. След това отвътре излиза The Undertaker и съобщава, че вече няма милост към брат си и с удоволствие ще го унищожи! Най-после е уреден дългоочакваният мач между двамата братя. Датата е 29 март 1998-ма, събитието - Wrestlemania 14! По пътя към мача се случват доста зрелищни неща - The Undertaker представя восъчен двойник на Kane, лежащ в ковчег, но Kane му отвръща като разкрива, че и той притежава свръхестествени сили, подобни на тези на брат си - той пуска няколко мълнии от ръката си по начина, по който го прави Taker! Дългоочакваният сблъсък между двамата на Wrestlemania 14 е определян като един от най-грандиозните на този турнир. След невероятно трудна война The Undertaker успява да спечели мача след като Kane става първият човек, повдигнал се цели ДВА пъти от Tombstone Piledriver! Едва при третото изпълнение на унищожителната хватка Kane не се повдига и Гробаря го тушира, печелейки срещата. Огромната червена машина обаче става секунди след това и унищожава Гробаря със свой собствен Piledriver върху метален стол...\nКакто и може да се очаква, този мач далеч не е краят на враждата между двете чудовища. Още на следващият RAW Kane настоява за реванш. The Undertaker първоначално отказва да му го даде, но след като Kane запалва гробовете на родителите им и дори донася ковчезите им на RAW, разгневеният Undertaker приема боя. Този път обаче той ще се води по правилата на извратения Kane - в първия в историята Inferno match! Правилата са следните - целият ринг е заобиколен от високи пламъци и първият, който бъде запален в тях, губи. Мача е насрочен за 26 април 1998-ма - "Unforgiven". The Undertaker успява да спечели, след като запалва дясната ръка на Kane. И това обаче не е краят на ожесточената вражда между двамата братя. На следващия RAW The Undertaker извиква Kane да излезе на ринга, за да уредят нещата помежду си веднъж завинаги. Вместо това излиза Paul Bearer и разкрива още по-мрачна тайна - че навремето той е преспал веднъж с майката на The Undertaker и Kane всъщност е негов син!!! Bearer нарича майката на The Undertaker "курва", което кара Мъртвеца да го смаже от бой. По това време обаче се зараждат и проблемите между The Undertaker и наскоро излезлият в светлината на прожекторите собственик на WWF Vince McMahon. The Undertaker обвинява Vince, че изкарва на показ семейните му проблеми, за да си докара рейтинги на скапаните шоута. На RAW от 1 юни 1998-ма, The Undertaker настоява Vince да му даде мач за титлата на WWF срещу тогавашния шампион Steve Austin. Vince се съгласява, но ... само ако още същата нощ The Undertaker победи ... своя брат Kane! Третият мач между двамата е не по-малко свиреп от предните два. The Undertaker изглежда че ще спечели мача, но тогава неговият стар, стар враг Mankind се завръща и му прилага Mandible Claw, с което позволява на Kane да спечели мача и да си осигури мач срещу Austin за титлата на "King of the ring '98". Намесата на Mankind в мача на Taker разпалва отново позабравената вражда между двамата и те решават да приключат нещата в ... Hell in a cell мач, също на "King of the ring '98". Подлият Paul Bearer отново става мениджър на Mankind и го поддържа във враждата му срещу Гробаря, но за свое нещастие бива нападнат и пребит от Мъртвеца в собствената си къща. На турнира (28 юни 1998-ма), The Undertaker смазва Mankind в може би най-известният Hell in a cell мач в историята, като го хвърля от върха на клетката. В главният мач за титлата между Kane и Austin, който се води по правилата до първа кръв, The Undertaker се намесва и се опитва да удари брат си със стол, но вместо това уцелва Austin и го разкървавява. По този начин победител от срещата и нов световен шампион става Kane!\nОще на първият RAW след турнира обаче Austin надвива Kane в мач-реванш и си връща титлата. След мача, Austin набива Stunner на Гробаря. Това го вбесява и той настоява за мач за титлата срещу Austin. Подлият Vince McMahon обаче има други планове. Той не дава мача на Гробаря, а вместо това поставя него и Austin в мач за отборните титли срещу наскоро спечелилите титлите Kane и Mankind (които продължават да са под ръководството на Bearer). Отборният мач е насрочен за турнира "Fully loaded '98" (26 юли 1998-ма). В него, The Undertaker и Stone Cold печелят победата и стават шампиони по двойки, но The Undertaker не смята да дели златото с никого и си тръгва и с двете титли под смаяния поглед на Остин. Проблемите между новите шампиони продължават на следващия RAW. Vince урежда №1 contendership мач за титлата на Austin между ... партньорите Kane и Mankind. Kane успява да победи Mankind, но ... след като сваля маската си след мача се оказва, че това всъщност е бил дегизираният Undertaker, което прави него претендент №1 за титлата на Austin на "Summerslam '98"!!! През следващите седмици Kane и The Undertaker започват лека-полека да се сближават, като се спасяват един друг от атаките на своите опоненти, но без да си промълвят нито дума.\nНа 10 август Austin и The Undertaker губят отборните си титли обратно от Kane и Mankind, като The Undertaker изглежда нарочно позволява на Kane да го тушира. Това е използвано умело от Vince, който веднага започва да тръби наляво и надясно, че Kane и The Undertaker всъщност през цялото време са били съюзници и сега работят заедно, за да унищожат Остин. Vince всъщност разпространява тези лъжи, за да спечели психологическо надмощие над Остин, с когото по онова време имат изключително люта вражда. Следващата седмица The Undertaker излиза с катафалка на ринга, за да конфронтира Austin за наближаващия им мач за титлата на "Summerslam '98". The Undertaker веднага атакува Austin, обаче се оказва, че това всъщност е ... Kane, преоблечен като брат си! Austin надвива над Kane и го тръшва в катафалката, но в този момент тя бавно потегля, като се оказва, че шофьор е The Undertaker! Малко по-късно се разбира, че Kane и The Undertaker наистина работят заедно, но не са в съюз с никого и работят единствено за себе си, след като пребиват последователно и Bearer, и Mankind, и Vince.\nВ деня на мача за титлата на Summerslam - 30 август, шансовете на Austin да запази не изглеждат никак добри - Kane и The Undertaker са в отбор. Преди мача обаче The Undertaker казва на брат си, че иска САМ да води тази битка и му нарежда да не се намесва в мача. Austin успява да запази титлата си, след като удря под пояса Taker и го довършва със Stunner. През следващите седмици, The Undertaker и Kane се опитват да се докопат до Vince McMahon, който постоянно работи срещу тях. В крайна сметка, той решава да ги използва като оръжие срещу по-големия си враг - Steve Austin. За следващият турнир "Breakdown", Vince урежда троен мач за титлата на WWF между Austin, Kane и The Undertaker. Братята обаче нямат право да се тушират. Това на практика си е Handicap мач и шансовете на Остин да се измъкне с титлата си този път изглеждат наистина илюзорни...\nТози троен мач се превръща в най-големият побой в кариерата на Остин. Той бива тотално размазан от работещите заедно братя. Накрая двамата му правят заедно Double Chokeslam и ... го тушират едновременно. Турнира приключва със суматоха, тъй като не се знае кой от братята е новият шампион. На първият RAW след "Breakdown" Vince провежда церемония, в която следва да обяви при кой от двамата ще отиде титлата. Vince обаче обижда братята, като им казва, че няма да направи шампион никой от тях, понеже не са успели да го предпазят от атаките на Austin, каквато е била първоначалната уговорка. В отговор, те го пребиват от бой. Vince урежда мач между двамата братя за вакантната титла за следващият турнир - "Judgment day", който предстои да се проведне на 18 октомври. За рефера на мача обаче е назначен самият Stone Cold! По пътя към мача, проблемите между двамата братя започват да стават все по-очевидни, тъй като всеки желае да вземе титлата на турнира. В самия мач, те отначало уж стисват ръцете си, но след това започват да се налагат свирепо под благосклонния поглед на специалния рефер Остин. Paul Bearer излиза със стол в ръце за да помогне на сина си Kane, но ... напълно шокиращо помага на Гробаря и удря Kane с метала! Austin не прави нищо в този момент. Накая той обаче "зашеметява" и Kane, и The Undertaker, след което обявява, че в мача няма победител! Така и двамата братя остават пак с празни ръце... На The Undertaker му идва до гуша и още на следващата вечер той решава да разкрие истинската си същност!\nГлава XIX - Господарят на злото\nНа паметният RAW от 19 октомври 1998-ма The Undertaker най-после завършва това, което постепенно е започнало да става ясно на феновете от доста седмици насам. Той им обръща гръб и става heel за пръв път от почти 7 години насам. В края на шоуто The Undertaker изненадващо излиза с Paul Bearer и казва, че вече не му пука за никой. The Undertaker разкрива, че всъщност наистина ТОЙ, а не Kane е запалил пожара в къщата на родителите си и при това го е направил нарочно. The Undertaker разкрива, че всъщност през цялото време с Paul Bearer са работили заедно и Kane е бил само пионка в плана. За финал зловещият Гробар заявява, че с Bearer работят по нов проект, наречен "The Ministry of darkness", чрез който планират да завладеят цялата световна федерация!\nФеновете се обръщат срещу подлият Undertaker и за кратко време той отново се превръща в най-мразеният човек в WWF, подобно на 1990-91 година. При това положение Kane става любимец на феновете и човека, който те подкрепят в продължаващата му война със зловещите Undertaker и Bearer. Двамата се срещат в 1/4-финал от турнира за определяне на нов шампион, който да спечели вакантната титла на WWF. Мача им се провежда на "Survivor Series '98" на 15 ноември. The Undertaker печели мача след намеса на Bearer, но на 1/2-финала губи от The Rock чрез DQ, след като Kane се намесва и нарочно атакува Скалата, за да прецака брат си. На първият RAW след турнира, спечелилият титлата The Rock прави първата си защита срещу Austin. The Undertaker обаче е бесен, че не е спечелил златото и атакува Austin с лопата, прецаквайки шота му. Следващата седмица е обявено, че поради удара с лопатата, Austin е припаднал на house-show и е бил откаран в болница. Това не спира злият Undertaker да намери болницата и да го атакува там. Той го задушава с възглавница, след което се опитва да го балсамира като труп заедно с Bearer, преди Kane да се намеси и да спаси Austin в последния момент! В последствие е уреден зловещ Buried Alive match между Austin и Taker за турнира "Rock bottom" - на 13 декември 1998-ма. The Undertaker е уверен в победата си и става все по-зъл и демоничен с наближаването на двубоя. Той дори разпъва Austin на символа си на едно от последните издания на RAW. Ето, че идва и мача. След дълга и яростна битка и много намеси, в играта се включва и Kane. Той атакува брат си и помага на Austin да го зарови, с което Гърмящата змия печели мача.\nИ така, най-накрая "господаря на мрака" е заровен и всички са щастливи. Всички мислят, че веднъж завинаги са се отървали от The Undertaker и злото, което той носи. Но дали това наистина е така....\nЕто няколко снимки от третият образ на Гробаря - LORD OF DARKNESS:\nEdited February 14, 2011 by Radox\nBrock_Lesnar, BloodReign, Mr.3:16! and 26 others\nСупер тема.Поредно попадение Radox :beer:\nRadox and Petioo09\nБраво човек, голямо старание си положил и си оформил по страхотен начин темата. Следя я с интерес. Но както беше споменато и преди, си мисля, че идеята за образа The Undertaker и визията са идея на Vince Mcmahon. И го казвам това, защото в youtube бях гледал интервю с The Undertaker, в което говореше затова. Винс харесвал уестърни и този образ с шлифера и шапката . Според мен Калауей е предложил някакъв подобен образ на Вини, но завършеният образ на The Undertaker е идея на Винс. Ще потърся интервюто и ако го намеря , ще ти дам линк да го гледаш.\nPetioo09, HBK_forever and ТНЕ DEADMAN\nГлава XX - Годината на трите деветки\nДо края на 1998 година абсолютно нищо не се чува за Гробаря след заравянето му жив. В последните дни на старата година се заражда нов, зловещ отбор - The Acolytes, състоящ се от Bradshaw и Faarooq. Двамата атакуват разни хора зад кулисите като обявяват, че работят за "Него". Кой е "Той" засега никой не знае. На 28 декември в WWF се завръща кечистът Dennis Knight с личния си автомобил. Почти веднага след това обаче The Acolytes го отвличат, натъпквайки го в багажника на собствената му кола и отпрашват в неизвестна посока. С влизането в годината на трите деветки - 1999, демонизма във федерацията започва да расте. На RAW на 4 януари 1999, The Acolytes натикват Knight в мистериозна тъмница, обявявайки, че следващата седмица ще го принесат в жертва на "Него". На 11 януари най-сетне се разбира кой е "Той" - това се оказва The Undertaker! Той се завръща на трон, облечен в черна зловеща роба и с нова брада. Гробаря заявява, че е дошъл мигът неговият проект да започне! The Undertaker "принася в жертва" безпомощният Dennis Knight, дава му да изпие чаша с кръв и промива мозъка му, преименувайки го на Mideon и превръщайки го в безмозъчно зомби, което изпълнява безпрекословно неговите заповеди. През следващите седмици The Undertaker се появява на запис по шоутата седящ в огнена пещера на трон и отправящ зловещи закани към всички кечисти във федерацията за наближаващия Апокалипсис! На 24 януари се провежда турнира "Royal Rumble '99", като за пръв път от доста години The Undertaker няма мач на него. Той обаче обещава да бъде там... И го прави - в главния мач под №11 излиза старият познат на The Undertaker - огромният Mabеl. Той обаче на успява да влезе в мача, защото още на рампата бива атакуван от Mideon и The Acolytes под доволния поглед на Undertaker. На следващата нощ се оказва, че Гробаря е промил мозъка му по същия начин като този на Mideon и го е превърнал в безмозъчно зомби под името Viscera. На 1 февруари на RAW Viscera и Mideon се бият в мач с хандикап срещу The Brood (Edge, Christan и Gangrel) докато The Undertaker наблюдава от трона си на рампата. Мача е прекратен след като The Acolytes се намесват и заедно с Mideon и Viscera унищожават от бой The Brood, след което ги отвличат. По-късно същата вечер The Acolytes се бият срещу Road Dogg и Al Snow. След мача трима "друиди" с черни качулки нахлуват на ринга и след като ги свалят, се оказва, че това са ... Edge, Christian и Gangrel, които са и най-новите членове на The Ministry of Darkness!!! С вече доста набъбналата си армия The Undertaker решава да пристъпи към вторият етап от своя пъклен план...\nГлава XXI - Министерството срещу Корпорацията\nСледващата (и главна) мишена за The Undertaker и хората му се оказва създадената от Vince McMahon няколко месеца преди това организация The Corporation, чрез която той иска да контролира цялата федерация. The Undertaker обаче далеч не възнамерява да позволи това, защото счита себе си за човека, който трябва да управлява WWF. Гробаря дава ясно да се разбере, че иска контрола над компанията и урежда мач на своя слуга Mideon срещу най-верния охранител на Vince - The Big Bossman за турнира "St. Valentine's day massacre" на 14 февруари 1999-та. След като Big Bossman побеждава в двубоя, цялото Ministry of darkness щурмува ринга и го отвежда оттам с идеята да промие и неговия мозък и да го превърне в поредния присъединил се към групата "войник". Bossman обаче успява да избяга и да се спаси. Това прави войната между The Corporation и The Ministry още по-ожесточена. The Undertaker заплашва да присъедини към неговата група един по един всички кечисти във федерацията, докато не остане нито един непоробен от него човек, чрез което да контролира всичко. Vince яростно му се противопоставя и войната продължава. The Undertaker и "министерството" му са толкова зловещи, че карат хората да започнат да симпатизират на доскоро презираната от тях "корпорация"! Vince постепенно става фейс в опитите си да спре влиянието на The Undertaker във федерацията. На едно издание на RAW той му урежда Inferno-мач срещу брат му Kane! The Undertaker все пак успява да спечели, като след мача хвърля в огъня мистериозно плюшено мече, което докарва до сълзи Vince! За назидание той урежда HELL IN A CELL мач на Undertaker за Wrestlemania 15 срещу своя най-верен човек - Big Bossman. На WM15 на 28 март 1999-та, The Undertaker успява да победи Big Bossman, като след мача в клетката накарва своите подчинени The Brood да пуснат примка около шията му, след което клетката се вдига нагоре, символично обесвайки The Bossman на нея! Чрез това The Undertaker цели еднозначно да покаже на Vince какво ще се случи с неговата "Корпорация"! Още на следващия RAW, The Undertaker разкрива, че плюшеното мече, което е изгорил преди около месец в огъня, е било от детските години на дъщерята на Vince - Stephanie.\nГробаря решава да пречупи Винс, като атакува най-ценното му нещо - неговата невинна дъщеря Stephanie McMahon. Той я отвлича и я скрива, но Ken Shamrock се заклева пред Vince че ще я открие. Shamrock заключва яростен Ankle lock на Christian и не го пуска, докато той в отчаянието си не издава, че Stephanie е скрита в мазето на залата. Ken я открива там и я спасява... За наказание че е издал тайната, Christian бива изритан от The Ministry, като Undertaker дава опция на Gangrel и Edge да останат в групата. Те обаче отказват, поради което също биват изгонени от "Министерството"... На турнира "Backlash" през април, Viscera и The Acolytes побеждават The Brood в 6-man tag match, финализирайки по този начин тяхното изгонване от стейбъла. На същия турнр, Гробаря привежда в действие следващата част от плана си - докато Vince е зает да се занимава с Austin и The Rock, които се бият в мейн-ивента, The Undertaker похищава лимузината, която уж е наета от Vince за да откара Stephanie в безопасност. След като тя се качва в колата, The Undertaker се оказва шофьора й и отпрашва в неизвестна посока. На следващият RAW, съсипаният Vince през сълзи умолява The Undertaker да му върне дъщерята. Гробаря обаче казва, че това няма да стане, защото планира да се ожени за нея още същата нощ, като по този начин да придобие нечувана мощ и да завладее най-накрая цялото WWF! По време на зловещата "церемония", ръководена лично от Paul Bearer редица кечисти отчаяно се опитват да спасят Stephanie, но биват пребити от слугите на Гробаря. Най-накрая излиза Big Show и успява да се справи с тях, но накрая бива пометен лично от Гробаря с удар с бухалка в главата... Изглежда вече няма какво да попречи на ритуала, но секунди предио края баче .... плановете на Undertaker се объркват, защото изненадващо Stone Cold се притичва на помощ по рампата и го изгонва по ринга, спасявайки Steph! Vince отново е с дъщеря си, но веднага след това се изправя пред нов проблем - неговият син Shane McMahon се обръща срещу него, като го обвинява че е станал слаб и мекушав, като се разправя с лигавите истории на Steph, вместо с железен юмрук да ръководи "Корпорацията". Vince обаче отвръща, че единственото нещо, което го интересува, е дъщеря му да е добре и не му пука за това какво става с "Корпорацията". По този начин Shane поема пълен контрол над "Корпорацията" и в безграничната си жажда за власт, на първото пробно издание на Smackdown! в историята - 29 април 1999-та, прави решителната крачка! Той решава ДА ОБЕДИНИ двете доскоро мразещи се до смърт групировки - The Corporation и The Ministry of Darkness!!! The Undertaker приема съюза и така се ражда най-могъщата групировка в историята на WWF - "The Corporate Ministry"!!! За федерацията се задават мрачни дни...\nГлава XXII - Корпоративното министерство\nThe Corporate ministry още с първата минута от раждането си се превръща в най-голямата заплаха за свободата във федерацията. Огромната, мощна групировка включва The Undertaker, Shane McMahon, Mideon, Viscera, Bradshaw, Faarooq, Paul Bearer, Triple H, Big Bossman и Chyna. Още с първите шоута те започват да помитат всеки, който се изпречи на пътя им, като подлото копеленце Shane се превръща в най-мразеният човек в компанията, по-презиран дори и от "господаря на мрака" The Undertaker! The Rock, Stone Cold и Vince се опитват да водят отчаяна война срещу The Corporate ministry, но мощта на двете слели се групировки просто е прекалено голяма. Заклетите врагове Vince и Stone Cold са принудени да започнат да работят заедно за да имат някаква надежда да се противопоставят на излезлите от контрол Undertaker и Shane! Стига се и до най-закономерното - Shane използва властта си, за да уреди на The Undertaker мач за Световната титла на WWF срещу шампиона Stone Cold за турнира "Over the edge" на 23 май 1999-та, като назначава себе си за специален рефер... При тези обстоятелства, шансовете на Austin да запази титлата си изглеждат минимални. Така и става - въпреки, че Vince се опитва да помогне на Austin, Shane успява да ги прецака и да отброи бърз туш на The Undertaker над шампиона, с което Гробаря отмъква титлата и става за ТРЕТИ път шампион на WWF! На първият RAW след турнира - 31 май 1999-та, The Undertaker напомня на всички за оповестяваната отдавна от него дата "7-ми юни", на която той ще разкрие мистериозната фигура The Higher power, за която твърди, че е по-могъща дори от него и че именно тя е планирала цялото нападение над федерацията! В главния мач на същото шоу, The Undertaker прави първата защита на титлата си, срещу Stone Cold, като мача бива провален от останалите членове на The Corporate ministry, които нахлуват на ринга и завръзват Austin за въжетата. След това най-сетне се появява мистериозната, закачулена фигура The Higher power, който показва лицето си на Stone cold, но без никой друг да го види... На следващото шоу (7 юни 1999-та), загадъчният Higher power най-сетне показва лицето си пред света! Оказва се, че това е шибаняка Vince McMahon!!! Излиза наяве, че всъщност цялата "война" между The Ministry of darkness и The Corporation, всичките проблеми между Vince и сина му Shane са били само театър, главната цел на който е да се унищожи напълно Stone Cold Steve Austin! Извратеният Vince е използвал като пионка собствената си дъщеря Stephanie, само за да постигне целите си! Това отвращава нея и майка й, което ги кара да прехвърлят своите 50% от собственост на WWF на Stone Cold!!! Това слага сериозен прът в колелата на перфектно развиващите се до този момент планове на The Corporate ministry. През следващите седмици Stone Cold използва дадената му власт, за да се гаври постоянно и да си го върне на причинилите му толкова страдания Vince и Taker... Междувременно обаче, също отвратен от гнусните игри на Vince и Shane, шампионът на народа The Rock решава да предизвика The Undertaker на мач за световната му титла! Мача е насрочен за "King of the ring '99" на 27 юни. Там, The Undertaker успява нечестно да запази титлата си, като упоява с хлороформ Скалата... В главния мач пък Vince и Shane успяват да победят в мач със стълби Stone Cold и да му отнемат властта, ставайки по този начин отново 100%-ови собственици на WWF. Така "King of the ring '99" се превръща в един изключително успешен за The Corporate ministry турнир. Те печелят абсолютно всичките си мачове и изглежда вече наистина няма кой да спре тези развилнели се психопати...\nПървото шоу след турнира (28 юни) започва с грандиозно празненство на The Corporate ministry, които са адски доволни от случилото се на турнира - The Undertaker все още е шампион, Vince и Shane отново имат пълната власт над WWF... Безоблачният им купон обаче е прекъснат от Austin, който шокиращо ги уведомява, че докато е бил 50% собственик на федерацията, тайно си е уредил един последен мач-реванш за световната титла срещу The Undertaker за ТАЗИ ВЕЧЕР, като намесите на който и да бил член на "Министерството" в мача са абсолютно забранени! И така, в най-гледаният в историята мач на RAW, един срещу друг застават шампиона The Undertaker и претендента Stone Cold. След уникално свирепа битка, Austin успява да забие Stunner, с което да прекрати третото царуване на The Undertaker със световната титла за радост на феновете... Още на следващото шоу обаче, Vince заявава, че The Undertaker ще получи своя реванш за златото срещу Austin на турнира "Fully loaded" на 25 юли 1999-та, но не в какъв да е вид мач, а във First blood! Гробаря показва, че нещата са наистина сериозни, след като по време на подписването на договора с Austin, той го разкървавява и напълва химикалка с кръвта му, подписвайки контракта с нея! Към мача в последствие е добавено и условието, че ако The Undertaker спечели мача, Austin никога повече през живота си няма да получи мач за титлата. В замяна, ако пък Austin бие, Vince ще трябва да напусне завинаги WWF! На последният RAW преди турнира, Vince се опитва да предупреди The Undertaker да не губи, защото лошо им се пише. The Undertaker обаче му казва да си затваря устата и че ще се бие не заради него, а заради себе си! На "Fully loaded", след един от най-жестоките и свирепи мачове в историята на WWF, Austin успява първи да разкървави Гробаря и да запази титлата си, което означава, че Vince си отива завинаги от WWF!!! Това обаче става след намесата на X-Pac, който иска да си отмъсти на The Undertaker за скорошните му атаки над партньора му Kane... След мача, на ринга настава истинско меле, като се намесват Triple H, The Rock и Shane. На The Undertaker му писва от всички тези простотии и накрая разбива главата на Shane с нечовешки удар с метален стол, с което ознаменува края на The Corporate ministry...\nГлава XXIII - Нечистият съюз\nНа първото шоу след турнира (26 юли 1999-та) се разбира, че наистина с The Corporate ministry е свършено. Всеки от групата поема по свой път, преследвайки своите цели. The Undertaker например се заема да си отмъсти на провалилия мача му на турнира X-Pac. Той започва да го налага на ринга, но Kane се притичва на помощ на приятелчето си. Тогава, изненадващо BIG SHOW се намесва и помага на The Undertaker да се справи с X-Pac и Kane! След това, Big Show и The Undertaker стисват ръцете си, оформяйки могъщ отбор, наречен "The Unholy alliance"! Двамата доскорошни врагове решават, че ще е много по-добре ако заедно преследват целите си, без да се налага да се съобразяват с 20 други човека в някакви си "министерства". The Unholy alliance започват да вършеят в отборната дивизия, като пребиват наред всички отбори по пътя към главната си цел - мач за титлите срещу шампионите Kane и X-Pac. В крайна сметка The Undertaker и Big Show получават шот на "Summerslam '99" на 22 август 1999-та. Тук е момента да се отбележи, че въпреки че всички членове на The Corporate ministry изоставят The Undertaker и идеите му, зомбираните от него Viscera и Mideon остават негови верни слуги до край, неведнъж помагайки на отбора му с Big Show. В деня на грандиозния мач за отборните титли на "Summerslam" съюзът на The Undertaker и Big Show потвърждава невъобразимата си мощ, след като двамата се справят с Kane и X-Pac и печелят отборните титли! Спирането на The Unholy alliance от когото и да било изглежда невъзможно. Царуването им с титлите обаче за изненада на всички продължава само ... 8 дни, след като на RAW на 30 август двамата се скарват по време на мача за златото срещу The Rock и Mankind. The Undertaker напуска ринга и зарязва партньора си Big Show сам да се оправя. Той не успява да се справи с Mankind и The Rock и те успяват да го победят, печелейки титлите. Още на следващото шоу бесният Big Show заплашва да смаже Paul Bearer ако The Undertaker не излезе да му обясни какво прави. Гробаря излиза, но ... напълно неочаквано двамата с Big Show отново стисват ръцете си и техният странен и противоречив отбор продължава да съществува! В началото на септември 1999-та, The Undertaker и Big Show предизвикват шампионите The Rock и Mankind на BURIED ALIVE мач за златото! Това е първият и единствен отборен мач от този вид в историята. Той се провежда на съдбоносната дата 9.9.99! След намеса на Triple H, Mankind бива заровен и така The Unholy alliance стават за ВТОРИ път отборни шампион само в рамките на няколко седмици. На 20 септември, на едно от най-легендарните издания на RAW, The Rock и Mankind предизвикват The Unholy alliance на\nпоследен мач за отборните титли. След размяна на гневни реплики на шоуто от страна на двата отбора, в които Michael Cole играе пионката на двата отбора, The Undertaker се съгласява да даде реванш за титлите, но при условие, че мача се води по правилата Dark side rules. Никой не знае какво е това до началото на мача - оказва се, че Dark side rules означава, че Mideon и Viscera могат да се намесват колкото си искат в мача! The Undertaker, разчитайки на тях, се разполага удобно на коментаторската маса, само за да види как Kane се намесва в двубоя и помага на Rock и Mankind да си върнат титлите с туш над The Big Show! Това слага край на второто царуване на The Unholy alliance, а в общи линии и на самия отбор. Тук трябва да се подчертае, че през последните седмици на август и началото на септември във външния вид, думите и действията на The Undertaker все повече започва да си личи пълната му загуба на интерес към кеча и към доскорошните му цели за завладяване на федерацията. Той идва на шоутата и се бие без желание, говорейки доста рядко и като цяло общувайки само с Mideon, Viscera и Big Show и то доста ограничено. Това всъщност се дължи на големия брой натрупани през 9-те му години във федерацията контузии и умора. The Undertaker планира оттегляне от кеча.\nГлава XXIV - Залезът на Господаря\nВръщаме се малко назад във времето. На 16 септември завърналият се на екран Vince McMahon става шампион на WWF след като побеждава тогавашният такъв Triple H в мач на Smackdown! след намеса на Stone Cold. Само 4 дни по-късно, на RAW от 20 септември, Vince обаче овакантява титлата под предлог, че не е кечист и не би бил добър шампион. Той урежда шесторен мач "Six pack challenge" за вакантния пояс за турнира "Unforgiven" на 26 септември 1999-та. Участниците в него са Mankind, The Rock, The Big Show, Kane, Triple H и ... The Undertaker! Тъй като Vince обаче има сериозни проблеми с Triple H по онова време, той решава да му постави специално условие - за да участва в шесторния мач на "Unforgiven", Triple H трябва да победи в поне 3 от 5 мача за една нощ! Vince обаче му урежда не какви да е мачове, а такива, каквито са "специалитета" на опонентите му. В една и съща вечер - на Smackdown! от 23-ти септември 1999-та, Triple H трябва да се бие с Mankind в Boiler room brawl, с The Rock в Brahma bull rope match, с The Big Show в Chokeslam match, с Kane в Inferno match и с ... The Undertaker в Casket match!!! The Undertaker, на който (както доста му личи в последните седмици) вече му е дошло до гуша от окултни простотии и ритуали в името на "тъмната страна", на това шоу се появява с доста променени дрехи - тъмни очила, черна бейзболна шапка, риза... Той тотално е скъсал с имиджа си на посланик на отвъдното и идва на шоуто просто за спорта. Гробаря отказва да разговаря и със своите съюзници Big Show, Mideon и Viscera и очевидно е тук само за да наблюдава. Той категорично отказва да участва в Casket мача уреден му от Vince. Ядосаният Vince му казва, че ако не се бие с Triple H в Casket мача, ще бъде изваден от шесторния мач на "Unforgiven" за титлата! The Undertaker приема това с насмешка и казва, че не му пука нито за "Unforgiven", нито за титлата на WWF, нито за самата WWF. The Undertaker заявява на Vince, че не му дреме дали някога повече ще се бие в кеча, след което се качва в колата си и си тръгва...\nЕто няколко снимки от четвъртия образ на Гробаря - MINISTER OF DARKNESS:\nEdited October 28, 2010 by Radox\ny2j&edge, effe, Veetor and 31 others\nВелик Taker, велика тема, велик Radox!\nHere_Comes_The_Pain, stanislav33, Radox and 5 others\nТемата е много полезна.The Undertaker го заслужава с успехите си през годините.\nRadox and Here_Comes_The_Pain\nНямам търпение за следващата част от историята на този човек който толкова много години плаши опонентите си.\niMMORTAL!, HBK_forever, Here_Comes_The_Pain and 3 others\nВече очакваме и продължението. Иначе браво за хубавата тема.\nГлава XXV - Ново начало\nСлед като The Undertaker напуска WWF поради контузии, той си взима 4-месечна почивка. Завръщането му е планирано за Royal Rumble 2000 в Madison square garden. "Господарят на мрака" трябва да се завърне с гръм и трясък и да продължи от там, докъдето е стигнал - да сее разруха и страх сред ростъра на WWF. Обсъждана е дори идеята да бъде включен като изненадващ участник в Royal rumble мача и да го спечели. На всичките тези идеи обаче явно не им е било писано да се случат... Феновете никога повече няма да видят "Господаря на мрака"... Всички тези планове биват зачеркнати след като по време на тренировка The Undertaker получава много сериозна контузия в слабините, която добавя още 4 месеца към възстановителния му период. Самият Mark Calloway през тези месеци започва да казва, че имиджа на Мъртвеца му е омръзнал и не му се иска да продължава с този гимик. Името The Undertaker обаче вече е прекалено голямо, за да бъде изхвърлено с лека ръка през прозореца и Mark да дебютира с изцяло нов гимик. Поради това, на Vince и екипа му им хрумва друга идея - те решават да обновят из основи гимика на Гробаря. Причините за това са, че по време на изключително дългото му отсъствие (най-дългото в кариерата на Гробаря), феновете намират нови идоли в лицето на Трите Хикса и Скалата. Времето на свръхестествените образи стил "Lord of darkness" вече е отминало... Атитюд-ерата владее с пълна сила в кеча и хората искат по-близки до реалността, badass личности, на които не им пука от нищо. Vince и Mark съвместно решават The Undertaker да се завърне с нов образ, доближаващ се максимално до този в реалния му живот - незачитащ правилата рокер, който е голям фен на марковите мотоциклети. Лекарите междувременно дават на Calloway разрешение да се бие. От WWF решават дългоочакваното му завръщане да бъде на турнира "Judgment day" на 21 май 2000-та. И така, вече е решено с какъв образ ще се завърне The Undertaker, решена е и датата на завръщането му. Остава открит обаче въпросът дали публиката ще успее да го приеме с шокиращо променения му образ...\nГлава XXVI - Денят на страшния съд\nПрез почти цялата година, в която го няма The Undertaker, феновете почти забравят за него. Както вече беше споменато, свръхестествените и окултни работи вече не вълнуват масовата публика. Тя е заета да се забавлява с невероятните, реалистични вражди между The Rock и Triple H, както и с дрязгите между членовете на семейство McMahon. През седмиците на месец май 2000 година обаче по шоутата (RAW и Smackdown!) започват да се появяват кратки, страховити послания под формата на мимолетен клип с няколко облечени в бели рокли момиченца, танцуващи около запален огън. Тези промота се появяват на произволни места в шоутата, без да става ясно нито от кого, нито защо са пуснати. Никой не им обръща сериозно внимание, но на 21 май на "Judgment day" най-сетне смисъла им се изяснява. По време на главния мач от турнира, 60-минутен Iron man match, The Rock и Triple H се смилат от бой. В последните минути докато специалният рефер Shawn Michaels лежи пребит извън ринга, приятелчетата на Triple H - Vince McMahon, X-Pac, Road Dogg, Billy Gunn... Те смазват The Rock, но ... внезапно залата бива огласена от поредното зловещо послание на танцуващите момиченца:\nAnd I pray my soul is mine to keep.\nAnd never step outside of this bed.\nInto all the evil ... now back from the dead\nСекунда по-късно от тонколоните гръмва "American badass" на Kid Rock, след което коренно промененият Undertaker полита надолу по рампата яхнал могъщ мотор Harley Davidson! Той слиза от возилото и размазва всички на ринга под овациите на изумената тълпа. The Undertaker след това си заминава по същият начин, по който е дошъл - без да каже нито дума.\nГлава XXVII - Лошото момче на Америка\nОще с първата си поява на RAW след турнира обаче се разбира, че The Undertaker съвсем не смята да държи устата си затворена. Оказва се, че въпреки че Vince го е уволнил заради отказа му да изпълни заповедите му през 1999-та, жена му Linda е подписала нов, многомилионен контракт с Гробаря! The Undertaker заявава, че целта му е да съсипе режима на Vince, Shane и Triple H, който по онова време вилнее на воля из федерацията. Малко след завръщането си, The Undertaker отново започва да има проблеми с брат си Kane. Имайки предвид това, както и факта че The Rock продължава да настоява за шот за титлата поради прецакването му от The Undertaker и Triple H на "Judgment day", Vince решава да уреди доста интересен мач за "King of the ring 2000" - The Rock, The Undertaker и Kane срещу Vince, Shane и Triple H. Който успее да отбележи победния туш за своя отбор, печели и титлата на WWF. Само 1 месец след завръщането си The Undertaker получава мач за световната титла! Идеята на Vince за този мач е ясна - той иска The Rock, The Undertaker и Kane да се избият помежду си, след което отбора на Triple H с лекота да прибере победата и титлата. На турнира не става съвсем така - в началото The Rock, The Undertaker и Kane показват добра работа в отбор и царуването на Triple H изглежда в сериозна опасност. В последствие обаче проблемите между тримата излизат наяве. В край сметка, докато The Undertaker и Kane се налагат извън ринга, The Rock успява да тушира Vince и си тръгва с титлата... The Undertaker не успява да спечели пояса, но това не означава, че има намерение да спира. Въпреки проблемите помежду им на King of the ring", Kane и The Undertaker започват да се бият в отбор, като дори предизвикват за титлите тогавашните шампиони Edge & Christian. В самия мач,малко преди братята да спечелят титлите обаче, кралят на ринга Kurt Angle удря The Undertaker със скиптъра си в главата, след което E & C запазват титлите, макар че губят с DQ. По този начин, следващата мишена на обновеният Гробар става плямпащият наляво и надясно младок Kurt Angle. The Undertaker решава, че му е дошло до гуша от глупостите му и го предизвиква на мач за турнира "Fully loaded". По пътя към турнира Angle не спира да се гаври с мотора на The Undertaker, което допълнително налива масло в огъня. В доста оспорвана битка на "Fully loaded" Kurt Angle успява да удари с гаечен ключ The Undertaker в главата зад гърба на рефера, но дори това не успява да сломи Мъртвеца! Той се съвзема и успява да спечели мача благодарение на новия си финишър - Last ride powerbomb.\nНа първият RAW след турнира, Kurt Angle получава реванш срещу The Undertaker, но това се оказва клопка, защото малко след началото на мача Big Show и Shane McMahon се намесват и атакуват Гробаря. Седмица по-късно обаче той си отмъщава, мятайки Грамадата от рампата през маса! Така The Undertaker получава №1 contendership match срещу Chris Benoit на RAW. По време на двубоя обаче, Kane се намесва и ... прави Chokeslam на брат си ПРЕЗ РИНГА, чрез което слага край на краткотрайния алианс между двамата. След унищожителното тръшване, Kane на всичкото отгоре си тръгва по рампата яхнал мотоциклена на Гробаря... Двамата братя имат доста ожесточени сблъсъци на шоутата по пътя към "Summerslam 2000", където най-сетне се срещат лице в лице. В изключително свиреп мач, The Undertaker успява да изтръгне маската на Kane от лицето му, което принуждава Kane да избяга паникьосан по рампата, поради което мача завършва без победител. Още на първият RAW след турнира враждата между двамата братя продължава, но скоро в нея се включват и нови действащи лица - световният шампион The Rock и архиврагът му Chris Benoit. The Rock започва да се съюзява с The Undertaker, а Benoit - с Kane, като враждата между двата отбора става доста неконтролируема. Поради това, председателят Mick Foley урежда четворен мач за WWF-титлата за турнира "Unforgiven"! The Rock трябва да защитава срещу The Undertaker, Kane и Benoit! По пътя към мача краткият съюз между The Rock и The Undertaker се разпада, след като The Undertaker прави Chokeslam на The Rock през маса малко след като двамата печелят отборен мач с маси срещу The Dudley Boyz. Ето, че идва и големият ден на турнира "Unforgiven". В главният мач, четиримата участници дават всичко от себе си, за да спечелят. Въпреки усилията на Гробаря, той не успява да си тръгне с титлата на WWF. The Undertaker прави мощен Chokeslam на Chris Benoit, но веднага след това брат му Kane го издърпва от ринга, докато The Rock тушира Chris Benoit и запазва златото... Това се оказва последният мач на The Undertaker във WWF за известно време напред. Той си взима нова почивка, защото се налага да оперира жлъчката си.\nГлава XXVIII - Завръщане на Хелоуин\nThe Undertaker избира подходяща дата за своето завръщане - RAW на Halloween 2000. По време на изказване на дебютанта William Regal, The Undertaker се появява и го унищожава със своя Last Ride. На следващото шоу се състои четворен №1 contendership мач между The Undertaker, Kane, Chris Jericho и Chris Benoit за световната титла. The Undertaker печели мача, получавайки по този начин шот за титлата срещу шампиона на WWF - Kurt Angle! Мача предстои да се проведе на "Survivor Series 2000" - точно 10 години след дебюта на The Undertaker. Мъртвеца планира да отпразнува 10-годишния си юбилей чрез спечелването на световната титла, но това не изглежда никак лесна задача, особено при положение, че Edge & Christian постоянно пазят гърба на Angle. В мача на турнира, The Undertaker успява да накара Angle да се предаде с Armbar, но рефера не вижда това, защото е разсеян от намеса на Edge и Christian. The Undertaker пребива и двамата, след което продължава да смазва Angle. Шампиона е изплашен до такава степен, че отива да се скрие под ринга. The Undertaker обаче го издърпва оттам и го просва на ринга с Last Ride! Туш - 1,2,3 - рефера обаче отказва да брои! Причината - оказва се, че човека който The Undertaker тушира, не е Angle! Докато Гробаря се чуди какво става, истинският Kurt Angle излиза изпод ринга и го превърта назад, туширайки го със School boy! Така The Undertaker не успява да ознаменува юбилея си с титла... На следващата вечер на RAW се оказва, че човекът, който Гробаря е издърпал изпод ринга е бил братът на Kurt - Eric Angle, облечен със същите дрехи като него. Бесният Undertaker връхлита на ринга и пребива и двамата братя, след което пък размазва и Edge & Christian в мач с хандикап.\nСледващият турнир от календара на WWF е "Armageddon", който предстои да се проведе на 10 декември 2000 година. Претендентът за титлата на Angle е обвит в неизвестност. Силен кандидат се явява прецаканият от него на "Оцеляване" Undertaker, който жадува за реванш. На сцената обаче излиза наскоро завърналата се мегазвезда Steve Austin, заедно с човека, който е поръчал прегазването му - Triple H. Освен тях, към картинката можете да прибавите и човекът, от който Angle е откраднал титлата - The Rock, както и неговият братовчед Rikishi, с който по онова врече Скалата има люта вражда. Не само това, Rikishi също така е човекът, на който Triple H е платил за да прегази Austin. Както добре се вижда, взаимоотношенията между тези 6 човека са много сложни, което принуждава Mick Foley да търси радикално решение на проблемите между тях. Той решава всичко да приключи в първата в историята ШЕСТОРНА АДСКА КЛЕТКА на "Armageddon 2000"! Kurt Angle разбира се е твърдо против да защитава пояса си срещу пет от най-добрите суперзвезди в историята и то в Hell in a cell match, но не може да направи нищо по въпроса. Друг човек, който не иска мача да се състои, е Vince McMahon. Той се бои да не би неговите суперзвезди да се осакатят в страховития мач и да не остане кой да се показва по телевизията. Vince се опитва да накара The Rock, Stone Cold и The Undertaker да се откажат от участие в мача, но за тях титлата на WWF явно е по-важна от здравето им, защото вместо да се откажат, тримата го смазват от бой... В деня на мача атмосферата в залата в Алабама е невероятна. Шестте топ-кечиста в WWF се сблъскват в свирепия Hell in a cell мач в спор за световната титла! Въргала е пълен до момента, в който се намесва ядосаният Vince McMahon. С помощта на камион той се опитва да провали мача, като бутне клетката. Опита му обаче стига само до изтръгване на вратата й, защото преди да успее да събори и останалата част от структурата, Mick Foley се намесва в мача и го предотвратява. Това, че вратата на клетката е изкъртена обаче се оказва доста ключово за развоя на мача - през отвора шестимата кечисти излизат навън, където продължават още по-яростно да се смилат от бой. Rikishi се опитва да се спаси от The Undertaker, като се качва на върха на клетката. Гробаря обаче го последва и след кратка борба на покрива, му прави гигантски Chokeslam от върха на клетката в докарания от Vince камион!!! The Undertaker е прекалено изморен, за да слезе от покрива на клетката и остава там до края на мача, който в крайна сметка бива спечелен от Kurt Angle...\nСлед като не успява да спечели голямата титла на "Armageddon", The Undertaker оформя изненадващ отбор с The Rock! Двамата огромни любимци на публиката започват да побеждават наред, като на RAW от 18 декември дори печелят отборните титли от Edge & Christian, които за съжаление губят само 3 дни по-късно с намеса от Kurt Angle. Съюзът на The Undertaker и The Rock продължава и след това, като двамата започват да враждуват за кратко с Kane и Rikishi. Все пак между Гробаря и Скалата се появяват известни проблеми, което води до мач с разменени партньори на един RAW в началото на 2001 година - The Undertaker и Rikishi побеждават Kane и The Rock. Наближва турнира "Royal rumble 2001". Тъй като тези четиримата са сред най-изявените фаворити за спечелване на мача, Vince решава да ги постави в четворен мач на Smackdown!, победителят от който печели мечтаният №30 за Сблъсъка. Срещата е спечелена от Rikishi. След нея обаче The Undertaker и Kane задружно пребиват него и The Rock, което остава съмнения дали двамата няма отново да се обединят за Rumble-мача...\nГлава XXVIII - Братята по разрушение\nВ главният мач на "Royal rumble 2001" на 25 януари, The Undertaker излиза под №25, точно в момента в който брат му Kane бива смазван на ринга от Bradshaw, Albert, Hardcore Holly, Val Venis и Crash Holly. The Undertaker се втурва на ринга и помага на брат си, като двамата смазват и изхвърлят от ринга всички останали. Двамата братя остават сами на ринга и ... отказват да се бият! Това означава изключително сериозна заплаха за всички останали. №26 е Scotty 2 Hotty, който бива пребит за 5 секунди от братята и елиминиран. №27 обаче е ... Steve Austin, който не показва и капка страх от новосформираният алианс между Kane и The Undertaker и тръгва устремено към ринга. Тогава обаче пък ... Triple H го атакува в гръб. Докато двамата братя гледат екшъна, The Rock се връща на ринга и ги атакува. По-късно в мача влизат и Billy Gunn, Steve Austin, Haku и Rikishi. The Undertaker след това изненадващо бива елиминиран от Rikishi чрез Superkick над въжетата... The Undertaker не успява да спечели Сблъсъка, но не се отказва да преследва целите си - заедно с брат си Kane той оформя страховит отбор, наречен "Brothers of destruction". Двамата започват да мачкат в отборната дивизия и е само въпрос на време да получат шот за титлите... Преди това те обаче трябва да се справят с погналите ги още в Royal Rumble мача чудовища Haku и Rikishi. Островните гиганти се превръщат в първият отбор, успял да се опре на Kane и The Undertaker. Rikishi и Haku на няколко пъти брутално пребиват братята зад кулисите, а накрая ги побеждават и в мач. Враждата трябва да приключи на следващия RAW в мач до първа кръв. Там, Kane и The Undertaker си го връщат тъпкано на Haku и Rikishi като ги смазват от бой и ги окървавяват до смърт. Островитяните обаче се оттеглят ухилени по рампата! С победата си в този двубой, Brothers of Destruction печелят мач за отборните титли срещу Dudley Boyz и Edge & Christian в троен мач с маси на турнира "No way out" на 25 февруари 2001-ва. Те обаче не успяват да спечелят титлите, защото Haku и Rikishi се намесват и ги прецакват за пореден път. На следващият RAW Kane и The Undertaker си го връщат, като провалят мача за титлите на Haku и Rikishi срещу The Dudley Boyz... Първоначалният план е Kane и The Undertaker да се срещнат в Hardcore match с Haku и Rikishi на Wrestlemania 17. Той обаче не се осъществява, защото в началото на март, Rikishi се контузва сериозно и напуска WWF за 2 месеца. Вместо това, The Undertaker си намира нова мишена... В една понеделнишка вечер на RAW от 8 март 2001-ва, Triple H излиза на ринга и започва да говори за това колко е велик. Изненадващо The Undertaker излиза и му казва да си затваря устата. Triple H го атакува, но The Undertaker се справя с него и го изхвърля от ринга...\nТова разбира се далеч не е краят на проблемите между двамата. Triple H показва защо е наричан Играта и Церебралния убиец. Той неколкократно атакува свирепо Гробаря, а когато той атакува лимузината на жена му Stephanie, Triple H привиква ченгетата да го арестуват за телесни повреди. Малко по-късно обаче се разбира, че това не са ченгета, а наети от Triple H мутри, които заедно с него пребиват Мъртвеца. Докато The Undertaker е в затвора, Трите Хикса потрошава и мотора му с чука си. Заради нападението над лимузината, на The Undertaker му е издадена ограничителна заповед да не доближава Stephanie. Това обаче не важи за Kane, който по нареждане на брат си я докопва и заплашва да я хвърли от един балкон, докато председателят William Regal не дава на The Undertaker това, което иска - мач лице в лице с Triple H на Wrestlemania 17! По всичко личи, че мача между двамата на 1 април в Хюстън, първият на PPV между двамата, ще е невероятно брутален. Именно това се случва на най-великия турнир в историята - Wrestlemania 17. Двете мегазвезди се унищожават от бой, като накрая въпреки че използва своя чук срещу The Undertaker, Triple H не успява да го тушира и отнася Last Ride, след което The Undertaker го тушира и печели своята девета поредна победа на Кечмания! На първият RAW след Wrestlemania, Triple H се съюзява със своя доскорошен смъртен враг Steve Austin. Triple H печели Интерконтиненталната титла, а Steve Austin е Световен шампион. Двамата имат цялата власт във федерацията, защото на всичкото отгоре са и под закрилата на собственика й Vince McMahon. Austin и Triple H пребиват безнаказано и безпричинно наред хора от ростъра. На един Smackdown!, докато те за пореден път вилнеят, размазвайки беззащитната Lita и The Hardy Boyz, на Братята по разрушение им идва до гуша и те се намесват, изгонвайки от ринга Ледения и Трите Хикса. На следващата седмица, Kane и The Undertaker побеждават отборните шампиони Edge & Christian и печелят титлите! Това води до невероятен мач по двойки за "Backlash" - Triple H и Austin срещу The Undertaker и Kane в мач, в който са заложени всички титли - тези по двойки, Интерконтиненталната и Световната! Пътя към турнира е осеян с брутални сцени - Triple H счупва ръката на Kane с удари с чука си, като го принуждава да носи гипс цял месец след това, The Undertaker прави Last Ride на жената на HHH - Stephanie McMahon... В деня на турнира, мача е от свиреп по свиреп. Stone Cold и Triple H както се и очаква атакуват предимно контузената ръка на Kane. В края на мача, Kane прави смяна с The Undertaker и той успява да тръшне и тушира Triple H, но рефера отказва да отброи туша, защото не е видял смяната. The Undertaker след това се сбива с Austin сред публиката, докато на ринга Triple H нокаутира Kane с удар с чука в маската и го тушира. По този начин, Austin и Triple H си тръгват от турнира с всичките 4 титли! Войната между двата могъщи отбора обаче не е приключила. На първият RAW след "Backlash", подлият Vince урежда мач между тежко контузеният Kane и Austin за световната титла. Жена му Linda обаче се появява на сцената и заменя Kane с The Undertaker! В края на вечерта, докато The Undertaker излиза за мача си с Остин, камерите показват как Triple H и Stone Cold размазват от бой Kane зад кулисите. Бесният Undertaker се втурва да помогне на брат си и успява да се справи с нападателите му, като битката им с Austin се пренася обратно на ринга. Там обаче Triple H се намесва с чука и двамата с Austin пребиват от бой братята. На следващото шоу The Undertaker хвърля Austin през стъклена витрина, разкървавявайки окото му. По-късно същата вечер The Undertaker се оказва шофьорът на линейката, която трябва да откара Austin от залата в болницата. Той го смазва от бой. На следващото шоу ченгетата уведомяват The Undertaker, че съпругата му Sara е претърпяла катастрофа! Той незабавно напуска залата за да види как е тя. Това оставя Kane да се оправя сам и той бива пребит неколкократно от Austin и Triple H същата вечер. В края на шоуто те гордо заявяват, че новината за катастрофата на Sara е била фалшива и те са я съчинили само за да разкарат The Undertaker от залата и да могат да контузят още повече ръката на Kane. Всичко това довежда до неминуемият мач за титлата на WWF на "Judgment day" на 20 май 2001-ва между The Undertaker и Austin. В един изключително жесток мач, в който феновете виждат всичко, Stone Cold успява да тушира The Undertaker и да запази титлата си след безбройни намеси от Triple H, Stephanie и Vince McMahon. Този мач слага край на враждата между двамата, но е и на проблемите на The Undertaker, на които им предстои да придобият доста личен характер...\nГлава XXIX - Нашествието\nПочти веднага след "Judgment day", мистериозен психопат започва да излъчва по шоутата клипове на съпругата на The Undertaker - Sara, която се преоблича или влиза в банята в тяхната къща. Изверга говори за това как се наслаждава на гледката и как му доставя удоволствие да шпионира Sara. The Undertaker започва отчаяно да търси кой е воайорът, като разпитва почти целия ростър. Доста хора обвиняват техните текущи опоненти в престъплението, но виновника така и не бива открит. Трескавото търсене на самоличността на злосторника продължава доста седмици, преди той най-накрая да се разкрие сам - маниака излиза с маска на ринга и след това я сваля, като се оказва, че това е ... кечистът на WCW Diamond Dallas Page!!!\nНа турнира "King of the ring" на 24 юни 2001-ва, DDP отново излиза на ринга и започва да се хвали с това как е тероризирал Sara, но тогава тя излиза заедно с Гробаря. Докато Гробаря размазва DDP, Sara заснема това с видеокамера, за да му отмъсти за клиповете, които той е заснел с нея...\nДокато тече враждата на DDP с The Undertaker обаче, в световната федерация се прокрадва нова, много по-голяма заплаха - конкурентната компания WCW напада WWF заедно с цялата си армия от кечисти и заплашва да я превземе. Всичко това е дирижирано от новият собственик на WCW Shane McMahon, който цели да съсипе WWF и собственика й - своя баща Vince McMahon. Всичко това успява да направи Vince отново любимец на феновете, защото той прави всичко възможно, за да спаси компанията, която те обичат - WWF. За следващият турнир - "Invasion" на 22 юли 2001-ва, Vince и Shane "сглобяват" по един отбор от подопечните си кечисти, за да могат двете федерации най-после да премерят сили в официален мач. Този мач именно е мейн-ивентът на "Invasion" - 5 кечиста от WCW се изправят срещу 5 кечиста от WWF. Отборът на WCW (и присъединилите се към тях ECW) е в състав Booker T, DDP, Rhyno, D-Von и Bubba Ray, а отборът на WWF - Kane, The Undertaker, Stone Cold, Kurt Angle и Chris Jericho. Налага се такива смъртни врагове като The Undertaker и Stone Cold да се обединят за пръв път, за да успеят да спасят федерацията. На турнира обаче се случва истински шок - докато The Undertaker яростно се бие с омразния си DDP сред публиката, Stone Cold изненадващо прави Зашеметител на Kurt Angle, помагайки на WCW/ECW да победят WWF! Stone Cold зарязва WWF и се присъединява към Алианса, ставайки дори негов лидер! WWF е в агония. Краят на най-старата кеч-компания в САЩ изглежда наближава... The Undertaker обаче продължава битката с Алианса ... и с DDP, който очевидно не се е отказал да преследва жена му. На първият RAW след "Invasion", The Undertaker размазва Rhyno в мача помежду им, но след това DDP се намесва и атакува Гробаря. Той се опитва да го удари с метален стол, но DDP издърпва Sara пред себе си и The Undertaker потрошава собствената си жена! Докато Taker отчаяно се опитва да свести жена си на път за линейката, DDP дава дружелюбно интервю на излизане от залата, в което казва че наистина се е възбудил от болката, която Sara е изпитала! В началото на август, Kane започва все по-често да помага на брат си във войната му с DDP, който обаче пък привиква на своя страна старият си партньор от WCW Chris Kanyon. DDP и Kanyon малко след това печелят отборните титли на WWF от APA. Същата вечер обаче пък Kane и The Undertaker побеждават Sean O'Haire и Chuck Palumbo и печелят отборните титли на WCW!!! Това води до развръзка на войната между двата отбора, като са заложени и четирите отборни титли! Това става на "Summerslam 2001" в мач в метална клетка! Братята по разрушение нарочно позволяват на Kanyon да избяга рано-рано от клетката, за да могат да останат "насаме" с DDP! Те го унищожават от бой и го тушират, печелейки както титлите на WCW, така и тези на WWF! С тази победа, Kane и The Undertaker окончателно затвърждават реномето си на най-доминиращият отбор в WWF по онова време. На първият мач след турнира, Sara поисква мач с DDP, за да му отмъсти веднъж завинаги. Той с радост приема, но в мача The Undertaker го смазва от бой, след което го хвърля на Sara, за да може тя с лекота да го тушира, приключвайки враждата между двамата веднъж завинаги.\nСлед като се отървава от DDP, The Undertaker се фокусира върху отбора си с Kane и защитаването на носените от тях 4 отборни пояса. Изненадващо, по време на един мач на The Undertaker с Test, бившият лидер на "Цензорите" Stevie Richards се намесва и атакува Гробаря, заявявайки, че ще го накара да си плати за това че е унищожил неговата група - споменатите вече "Right to censor". На следващият Smackdown! The Undertaker се изправя срещу Richards, но преди да успее да го победи ... Kronik правят своя дебют и атакуват Мъртвеца. Kronik атакуват Братята по разрушение неколкократно през следващите седмици, като дори им костват отборните титли на WWF срещу The Dudley Boyz! Това води до отборен мач за титлите на WCW на "Unforgiven" между Brothers of destruction и Kronik. Турнира се провежда на 23 септември 2001-ва. Kane и The Undertaker побеждават Kronik и запазват титлите на WCW в най-лошия мач на 2001-ва година (дължащ се на изключително некадърните в този мач Adams и Clarke)... На първият Smackdown! след турнира, Братята по разрушение защитават своите отборни титли срещу Booker T и Test. След много намеси от страна на Shane McMahon, удари със стол от Booker, пребиване на рефера и т.н., Booker T успява да тушира Гробаря и по този начин да открадне титлите от братята. Booker T и Test обаче не остават задълго шампиони, тъй като Kane и The Undertaker се погрижват съвсем скоро след това двамата да изгубят титлите на WCW от The Hardy Boyz. Войната между двата отбора се разделя по-скоро на две, тъй като The Undertaker фокусира вниманието си върху Booker T, докато Kane се бие с Test. Това води до сингъл-мач между Taker и Booker на "No mercy" на 21 октомври, както и до такъв между Test и Kane на същия турнир. Test успява да победи нечестно Kane, но във втория мач въпреки всички усилия на Booker T, The Undertaker просто не може да бъде спрян и печели победата след мощно изпълнен Last Ride. На първият RAW след турнира, враждата приключва в отборен мач, в който братята унищожават Test и Booker T.\nМеждувременно войната между Алианса и WWF навлиза в своята решителна, финална фаза. Vince избира 5 човека за своя отбор за последната битка, същото прави и Shane. Всичко предстои да се реши на "Survivor Series" на 18 ноември в елиминационен мач - 5 срещу 5. Отборът, който загуби, трябва да напусне завинаги света на кеча. Vince селектира за своя отбор The Undertaker, Kane, Kurt Angle, The Rock и Chris Jericho. Малко по-късно обаче Angle предава федерацията като се присъединява към Алианса! Мястото му в отбора на WWF е заето от Big Show. Отборът на Алианса пък е в състав Angle, Stone Cold, Shane, Booker T и Rob Van Dam. Двата "дрийм-тийма" имат много сблъсъци по пътя към турнира, като The Undertaker получава мач за титлата на WWF на едно от последните шоута преди "Survivor Series" срещу Austin, но не успява да спечели защото членовете на Алианса се намесват и провалят срещата. В гигантският, съдбоносен 45-минутен мач на турнира двата отбора започват яростно битката. Изненадващо, първият елиминиран е Big Show! След това обаче Shane McMahon бива пребит за броени секунди от отбора на WWF и също е елиминиран. Следващият отишъл си става ... Kane след удар със стол. Малко след това, въпреки храбрата битка от своя страна, The Undertaker също бива елиминиран, след като в суматохата Stone Cold му забива мощен Stunner... Това слага край на участието на The Undertaker в елиминационния мач, но не и на това на Team WWF, които успяват да спечелят мача (тъй като се оказва, че Kurt Angle е бил поставено лице от Vince в отбора на Алианса и се връща обратно в WWF) и по този начин да сложат край на The Alliance. Гробаря все пак има още една поява в мача - към края му той излиза, за да попречи на Chris Jericho да провали мача след като той се обръща срещу The Rock и се опитва да го пребие... Чрез победата на отбора на WWF, The Undertaker, както и всички останали звезди на федерацията, запазва договора и работата си, като е интересно да се отбележи и това, че в този мач се слага край на отбора Brothers of destruction, защото след "Survivor Series" той никога повече не се бие в отбор с брат си Kane (с няколко малки изключения години по-късно).\nГлава XXX - Уважение!\nСлед победата на WWF над WCW, The Undertaker започва да твърди, че "заслужава уважение" от останалите кечисти на WWF, защото е най-опитният и най-лоялният измежду тях. The Undertaker има и няколко доста горещи спречвания с Vince зад кулисите, като го пита защо е избрал Kurt Angle а не него за "шпионина" в отбора на Алианса. The Undertaker смята, че повече е заслужавал тази "престижна" работа и изисква повече "уважение" от Vince. За да изглади нещата, Vince урежда мач между Kurt Angle и The Undertaker. Вбесеният The Undertaker заключва на Angle собственият му Ankle lock и заплашва да счупи глезена му, преди Vince да излезе със стол и да се опита да атакува Гробаря. Вместо това обаче The Undertaker парира удара, измъква стола от ръцете му и го хвърля на ринга, казвайки, че всичко което иска е "уважение". Гробаря след това напуска ринга, оставяйки там леко ухилен Винс.\nНа RAW от 26 ноември 2001-ва, Vince се среща с The Undertaker зад кулисите и му казва, че го "уважава", но и че той му дължи цялата си кариера, защото навремето, през 1990 година, Vince го е приютил във федерацията! The Undertaker заплашва да пребие Vince, но накрая го оставя... По това време Vince измисля своя клуб "Целуни ми задника", чрез който цели да унижи бившите членове на отбора на Алианса. Идеята на "клуба" е проста - всеки бивш кечист на WCW може да получи работа за WWF, но само ако преди това целуне голия гъз на Винс! Както обикновен обаче, наглостта и грандоманията на Vince излиза от контрол и той започва да "вкарва" в клуба и хора от WWF, само и само за да си прави кефа! Поредната му жертва е коментатора Jim Ross! В края на същото шоу (26 ноември), Kurt Angle и Vince се опитват да накара Ross да целуне задника на Vince. Положението на клетия JR изглежда безнадеждно, когато ... The Undertaker се появява по рампата под овациите на тълпата. Той изглежда е тук, за да помогне на JR, но ... неочаквано се обръща срещу него и го натиква в задника на Vince, след което се съюзява с боса! По този начин, The Undertaker обръща гръб на феновете и за първи път от 1999-та година минава на страната на "лошите", обединявайки се отново с бившият си шеф в The Corporate Ministry - Vince McMahon!\nЕто няколко снимки от петия образ на Гробаря - AMERICAN BADASS:\nEdited November 10, 2010 by Radox\nThe1948One, Dazr, Rocky Maivia and 35 others\nЕто заради такива интерестни неща ти се покланям Radox. Много е добро. Браво. А да попитам след това Big Evil ли е?\niMMORTAL! and soccerav\nmass1v3, Justin Gabriel, HBK_forever and 4 others\nГлава XXXI - От фейс към хийл ... отново\nИ така, The Undertaker шокира всички, като след дълги години на тяхна страна предава феновете и се зарича оттук нататък да работи само за себе си. Той започва да изисква "уважение" от абсолютно всеки в съблекалнята, защото чувства, че то му се полага като най-отдавнашния член на ростъра. Този хийл-търн слага край на взаимоотношенията на The Undertaker с брат му Kane, като за дълги години напред двамата изобщо не се срещат. The Undertaker започва да размазва разни лоу-кардъри на шоутата през следващите седмици, докато първият, който му се опълчва по-сериозно, се оказва Hardcore-шампионът Rob Van Dam. Това води до брутален мач за титлата на турнира "Vengeance" на 9 декември 2001. The Undertaker успява да спечели за пръв път в дългата си кариера Hardcore-титлата! Той не я защитава особено често по време на царуването си, но все пак влиза в новата 2002 година като шампион. На 7 януари Triple H се завръща с гръм и трясък и обира вниманието на феновете, което доста ядосва Гробаря. В картинката се намесва и Stone Cold, като тримата спретват няколко въргала на RAW по пътя към Royal Rumble. Всеки от тримата твърди, че ще спечели "най-големият Ръмбъл в историята", но същото твърдят и Kurt Angle, и Booker T, и Rob Van Dam, и Kane, и The Big Show... Феновете очакват с нетърпение гигантският мач. В деня на турнира - 20 януари 2002, The Undertaker влиза рано - едва под №8, като това обаче не му пречи да покаже целите си в този мач. За няколко минути той елиминира Goldust, Al Snow, Billy Gunn, Rikishi, Jeff Hardy и Matt Hardy, оставайки сам на ринга! И когато излиза №11, на лицето на The Undertaker грейва иронична усмивка - това е тоталният новобранец Maven, който няма никакъв опит. The Undertaker очаквано го счупва от бой, но миг преди да го елиминира, Hardy Boyz се връщат на ринга. Гробаря се справя с тях, но в този момент Maven шокира целия свят, елиминирайки The Undertaker от мача с Dropkick!!! Това слага край на амбициите за победа на Мъртвеца и го вбесява до краен предел. Той се връща на ринга и унищожава от бой клетия Maven, налагайки го из цялата зала. На едно от първите издания на Smackdown! след турнира, The Rock, по време на едно свое промо, се избазиква с позорната елиминация на The Undertaker в Ръмбъла. За да си отмъсти, The Undertaker се намесва в №1 contendership мача на The Rock и го прецаква. На следващия RAW обаче The Rock пък се намесва в мача за Hardcore-титлата между Maven и The Undertaker, прецаквайки Мъртвеца! Така The Undertaker губи титлата от младока, но не и желанието си да размаже The Rock. Това води до мач между двамата на "No way out" на 17 февруари 2002. На един RAW, The Undertaker буквално съсипва The Rock с Chokeslam и Tombstone върху капака на един автомобил в гаража. Това никак не се харесва на собственика на RAW Ric Flair, който открито предупреждава The Undertaker "да не е толкова брутален" спрямо опонентите си. The Undertaker му се изсмива в лицето...\nВ мача на "No way out", Ric Flair се намесва и коства победата на The Undertaker, удряйки го с оловна тръба. С това започва следващата вражда на The Undertaker - срещу Ric Flair. The Undertaker предизвиква Flair на мач на Wrestlemania 18 с цел да подобри серията си на уникалното 10:0. Ric Flair първоначално отказва, но след като The Undertaker пребива брутално най-добрия му приятел Arn Anderson, както и сина му David Flair, склонява. На Wrestlemania 18, The Undertaker побеждава Flair в уличен бой и затвърждава серията си на 10:0.\nГлава XXXII - Шампион на WWF ... отново\nСлед победата си над Ric Flair, The Undertaker започва конфликт със Stone Cold, който води до мач между двамата на "Backlash". Като бонус за победителя е добавено условието, че той получава мач за титлата на WWF на "Judgment day". Междувременно във федерацията става нещо грандиозно - WWF се разделя на две части, като Ric Flair получава RAW, а Vince - Smackdown! На 25 март, двамата босове поделят помежду си ростъра, като всеки от тях се редува да избира кечисти. Първият кечист, който Flair избира, умишлено е The Undertaker, за да го прецака и да му е шеф. Това разбира се вбесява Гробаря и през следващите няколко седмици той е доста агресивен. На "Backlash" The Undertaker успява да надвие Steve Austin в класически мач, осигурявайки си мач за Световната титла срещу ... новият шампион Hulk Hogan! Ето тук става интересно. След епичният им мач от Survivor Series 1991, двамата ще се срещнат отново почти 11 години по-късно! На "Judgment day" на 19 май, с помощ от Vince McMahon, The Undertaker успява да победи Hulk Hogan след Chokeslam и взима титлата му, ставайки за четвърти път шампион на WWF (преименувана междувременно на 6 май WWE). Интересното тук е да се спомене, че първата защита на титлата на The Undertaker е на Smackdown! от 30 май (Мъртвеца има право да се появява и в двете шоута като шампион), не срещу кой да е, а срещу ... пълният дебютант Randy Orton. The Undertaker запазва титлата си, но едва ли подозира колко войни с този младок ще има в предстоящите години... След края на мача, Triple H атакува Гробаря и настоява за мач за титлата. За следващият Smackdown! е уреден мач за претенденстко място №1 между Triple H и Hulk Hogan, който Играта печели. По този начин, The Undertaker срещу Triple H става мейн-ивент за титлата на "King of the ring" на 23 юни. Мача е доста драматичен, като по средата му завръщащият се The Rock се настанява на коментаторската маса! The Undertaker го атакува, което кара по-късно (докато рефера е пребит) The Rock да се намеси в мача, атакувайки Гробаря със стол. Вместо това обаче той улучва Triple H, но след това прави Rock Bottom и на Гробаря все пак. Накрая Гробаря запазва титлата си с roll-up, превръщайки се в първият човек от Wrestlemania насам, успял да запази титлата си на PPV (защото преди това тя се сменя всеки месец). На RAW на 1 юли, The Undertaker е предизвикан за титлата си от ... Jeff Hardy, и то в Ladder match. В един невероятно драматичен двубой, The Undertaker трудно успява да се справи с младока и запазва златото. Въпреки това, след мача Гробаря поздравява Hardy за невероятната воля, с която се е бил в този мач. По този начин, The Undertaker става отново фейс! Още на следващото шоу на федерацията - Smackdown! от 4 юли, Гробаря е предизвикан за златото от Kurt Angle. Мача завършва много противоречиво, защото Kurt Angle кара The Undertaker да се предаде, а пък The Undertaker го тушира напълно едновременно. По този начин Гробаря запазва титлата си, а освен това ставаме свидетели на абсолютно единствения път в кариерата му, в който той тапва. Поради странния завършек на мача, Kurt Angle е добавен към вече уреденият мач на The Undertaker с The Rock за титлата на турнира "Vengeance". В мейн-ивента на PPV-то, на 21 юли, ставаме свидетели на един от най-добрите мачове в цялата история на WWE. Тримата сътворяват невероятно драматичен мач, в края на който The Rock тушира Kurt Angle и отмъква титлата от Гробаря. Интересно е да се спомене, че в този мач се случват уникални неща, като например The Rock да направи Chokeslam, Kurt Angle да направи Rock Bottom, а The Undertaker да направи Olympic slam! И така, царуването на The Undertaker с титлата на WWE приключва.\nГлава XXXIII - Старата срещу младата кръв\nСлед като губи титлата си, The Undertaker бива "трансфериран" от RAW в Smackdown!, заедно с Brock Lesnar, Chris Benoit и Eddie Guerrero. Още в първите дни на Мъртвеца в "синьото шоу", той бива предизвикан от младока Test, който иска "да се докаже". Бруталните атаки на Test водят до мач между двамата на "Summerslam 2002", който The Undertaker печели без особени затруднения. Следващата стъпка на Гробаря е да се върне към титлата на WWE, след като на 29 август побеждава Kurt Angle и Chris Benoit в страхотен №1 contendership match. Той предизвиква новият шампион Brock Lesnar (най-младият в историята) на мач за пояса на "Unforgiven", на 22 септември. По пътя към турнира, Lesnar показва, че няма да е просто поредната жертва на Мъртвеца. С толкова мощен противник досега The Undertaker май не се е бил. На турнира, мачът завършва с разочароваща двойна дисквалификация и така Lesnar запазва титлата си. Враждата между двамата обаче далеч не е свършила, а даже и предстои да стане още по-свирепа. На Smackdown! на 26 септември, първото шоу след турнира, The Undertaker побеждава Matt Hardy, но е атакуван и окървавен от Lesnar. На 3 октомври, Matt Hardy побеждава The Undertaker след намеса на Lesnar, който счупва ръката му с пропанова бутилка! Проблемите на Гробаря с упорития Леснар не свършват, защото на 10 октомври той докарва в залата жена, която твърди, че е била любовница на Гробаря в последните 3 месеца, докато жена му Сара е бременна! Това докарва сериозни проблеми в семейството на Мъртвеца и доста намалява шансовете му за вече уредения HELL IN A CELL мач с Lesnar за титлата на "No mercy" на 20 октомври. Въпреки предупрежденията на лекарите, The Undertaker решава да се бие, въпреки гипсираната си ръка. В един наистина кървав HIAC мач, на турнира Lesnar побеждава Гробаря и след това празнува с титлата си на върха на клетката... Това е една от най-категоричните загуби на Гробаря, дължаща се разбира се до голяма степен на счупената му ръка. На първото шоу след турнира - 24 октомври, се случва нещо неочаквано - The Undertaker излиза на ринга и казва, че Lesnar е невероятен атлет, който въпреки всичко е успял да спечели уважението му! Lesnar излиза и казва същото за Гробаря. Тогава обаче ... Big Show се намесва, атакува Мъртвеца, и го унищожава с Gorilla press slam от сцената!!! Гробаря е тотално потрошен и напуска кеча, за да се възстановява.\nГлава XXXIV - Голямото завръщане\nДоста време не се чува нищо за Гробаря, преди на 2 януари 2003, в разгара на подготовката за "Royal rumble 2003", не се появява мистичен клип, казващ че Мъртвеца ще се завърне на турнира! Клипа е доста изненадващ и кара доста хора да сметнат, че той ще се завърне със своят образ от 1999 година. Впрочем, вижте сами:\nВ деня на турнира (19 януари 2003), мачовете се нижат един след друг, но от The Undertaker няма и следа. Вече започва и самият Ръмбъл мач, но него все още го няма. Ето, че излизат 29 човека, но от Гробаря няма знак ... преди да се окаже, че той е под №30! Мъртвеца се завръща и започва да вършее в Сблъсъка. Финалната тройка в мача е The Undertaker, Kane и Brock Lesnar! The Undertaker се среща с брат си за пръв път от над година. Той го подлъгва, че уж заедно ще работят, за да изхвърлят първо Lesnar, но в последния момент го прецаква, изхвърляйки го над въжетата. По този начин, The Undertaker и Lesnar остават последните двама на ринга. Тогава обаче малко по-рано елиминираният Batista се намесва в мача. The Undertaker се справя с него, но Lesnar се възползва от суматохата и го хвърля над въжетата, печелейки мача. По този начин The Undertaker пропуска на косъм шанса да стане първият човек, печелил Мелето под №30... Още на първото шоу след турнира, Гробаря предизвиква контузилият го преди 3 месеца Big Show. Следващата седмица, The Undetaker пък получава огромен подаръчен пакет в средата на ринга! Той го отваря и ... о Господи ... в него е първият му мениджър Brother Love. Зачервеният тип вбесява всички с пискливия си глас и в крайна сметка Гробаря го пребива от бой. На следващото шоу, The Undertaker получава втори подарък от Грамадата - този път вътре е Chris Kanyon, преоблечен като Бой Джордж. Гробаря пребива и него... Следващата седмица, Big Show има трети пакет за Гробаря, като този път вътре обаче има само една кукла... Докато The Undertaker се чуди каква е тази простотия, Big Show го атакува в гръб и го пребива доста брутално. Всичко това води до мача между двамата на "No way out" на 23 февруари, в който The Undertaker печели. На първият Smackdown! след турнира обаче, Big Show отново атакува Гробаря, но този път и с помощта на A-Train. Огромният новобранец Nathan Jones обаче се притичва на помощ на Мъртвеца. Гробаря взима Jones под крилото си и започва да го обучава, като междувременно е уреден интересен мач за турнира, на който Гробаря е непобеден - "Wrestlemania 19" - The Undertaker и Nathan Jones срещу Big Show и A-Train. Очертава се голям отборен мач между тези четири гиганта, но ... малко преди турнира Jones бива брутално пребит от Show и Train, което остава Гробаря да се оправя сам в хандикап-мач на Кечмания! Серията е сериозно застрашена, но към края на мача, Jones се завръща и помага на Гробаря, с което той успява да спечели мача и да подобри серията си на 11:0.\nГлава XXXV - Залезът на American Badass\nСлед Кечмания 19 започва един от най-безинтересните периоди в кариерата на The Undertaker. Той е забит във вражда с мидкард-групировката FBI, които го контузват по време на мач с John Cena на 10 април. Гробаря се завръща на 22 май, след което докъм края на юни всяка седмица пребива по един от членовете на FBI... На 22 юли 2003 за съжаление умира бащата на Гробаря и той отново е свален от телевизията, за да може заедно със семейството си да организират погребението. Все пак той се завръща за турнира "Vengeance" на 27 юли, за да се бие в уреденият му мач с напереният младок John Cena, който си е направил доста гаври с Мъртвеца през последните седмици, включително изпикавайки се на един гроб.\nВ доста оспорван мач, The Undertaker успява да победи John Cena, след като дори се повдига от финишъра му FU. Това е единственият (засега) мач между Cena и The Undertaker. Следващата вражда на Мъртвеца е срещу ... старият му познайник Brock Lesnar, който наскоро отново е станал heel и решава да доуреди сметките си с Гробаря. На 19 октомври, на турнира "No mercy", Lesnar побеждава The Undertaker в мач с верига. Това обаче става след като най-неочаквано в мача се намесва Vince McMahon!!! Оказва се, че Vince иска да уреди сметките си с Гробаря заради проваленото Corporate Minisry 4 години по-рано! Защо ли Vince иска да се занимава с неща, случили се толкова отдавна? На първото шоу след турнира, Vince поставя The Undertaker в мач с хандикап срещу Lesnar и The Big Show! Условието е, че ако победи, ще може да избере свой опонент, ден и тип мач, в който да се бие с който си поиска. Въпреки, че всичко е срещу него, The Undertaker успява да спечели мача и получава правото да получи мач с който пожелае. Той избира Buried alive match, който да се проведе на "Survivor Series", но ... не както всички очакват, срещу Brock Lesnar, а срещу ... самия Vince McMahon!!! Vince попада в собствения си капан! На Survivor Series на 16 ноември, The Undertaker тотално размазва Vince в мача. Той е на път да го зарови с лекота и да спечели мача, но ... напълно неочаквано брат му KANE се намесва и го пребива, заравяйки го в гроба! По този начин Vince печели Buried alive мача, Kane за пореден път прецаква брат си, а пък на самият Гробар май този път наистина е сложен край веднъж завинаги. Вижте последното промо на The American Badass на последното шоу преди турнира, а след това и последните минути на The American Badass:\nДали това наистина е краят на The Undertaker? Дали Kane най-сетне не се справи с брат си веднъж завинаги?\niMMORTAL!, Cabin, marin17 and 36 others\nСпоред мене един от най-креативните образи в историята на кеча нещото което малко не ми харесва сега е че ги няма ония яки промота които ги правеше преди например онова промо , когато показваха как подготвяше casketa за Youkuzuna в една къща бяха наистина зловещи сега това малко се губи в неговия образ\ngenocidex, Lemmon-714, WrestleBragger and 4 others\nГлава XXXVI - Грандиозното завръщане на класическият Гробар!\nЕто, че след дълго пътуване стигнахме и до последната "книга" в незабравимата история на The Undertaker, в която ще разберем и краят на този славен образ, удивлявал феновете на кеча цели 20 години... Връщаме се в мрачните нощи на ноември 2003-та. След като The Undertaker бива заровен жив от брат си Kane, за The American Badass не се чува нищо за много дълго време. На първият Smackdown! след като Kane заравя брат си, доволният Vince McMahon поканва Kane в "синьото шоу", за да направи последно опело на заровения си брат. Kane обяснява причините за това, което е извършил:\nЗапочва новата 2004-та година. Както обикновено предстои грандиозният турнир Royal Rumble. Kane е един от най-големите фаворити в мача. Огромното червено чудовище излиза под №12 и започва да размазва всички на ринга. Тогава обаче, под фаталният №13 илиза ... всъщност не излиза никой, но прозвучава старият погребален гонг на Гробаря и залата притъмнява! Публиката откача, но Мъртвеца не се появява. Това е просто игра на нерви с Kane, която успява да го разконцентрира и той бива елиминиран от Booker T. През следващите седмици започват да се случват смразяващи кръвта на Kane неща. The Undertaker постоянно му погажда номера като изгасващи лампи, светкавици, спиране на пиро-ефектите му, изникващи от нищото ковчези, дори и левитиращ ринг. Тези необясними явления явно трябва да ни подскажат, че наближава завръщането на "класическия", свръхестевен Undertaker! Kane обаче отказва да повярва, че това е възможно и говори наляво и надясно, че всичко това е само една измама. Въпреки всичко, между двамата братя бива уреден мач на отмъщението за Wrestlemania 20 на 14 март 2004-та година, без The Undertaker дори да се е появил преди самата среща. И на 14 март очакваното се случва - The Undertaker се завръща със старият си образ на мъртвец, като още по-шокиращото е, че негов мениджър отново е Paul Bearer!!! Впрочем, вижте сами част от номерата на Гробаря, както и самото грандиозно негово завръщане на Wrestlemania 20:\nKane отказва да повярва, че това се случва наистина! Въпреки това, скоро той разбира, че брат му си е съвсем реален! The Undertaker размазва Kane и го тушира след Tombstone Piledriver! С това той постига поредната и уж последна победа във враждата между двамата братя. Гробаря е вече 12:0 на най-големия турнир!\nГлава XXXVII - Доминацията в Smackdown!\nСлед като побеждава брат си и му отмъщава за заравянето, The Undertaker отново изчезва от телевизионните екрани за неопределено време. Междувременно, фейса Booker T бива изтеглен да отиде от RAW в Smackdown! в традиционния ежегоден драфт на WWE. При първата си поява на "синьото шоу" в края на април, Booker T прави промо, в което става хийл и казва, че е бил звезда в RAW, но ще бъде мегазвезда в Smackdown! Booker T заявява, че е най-добрият кечист в това шоу, по-добър и от The Undertaker. Това кара The Undertaker да се завърне и да го смаже от бой. Започва серия от нападения между двамата, като Booker T дори посещава врачка, която да му помогне във враждата с Мъртвеца. Всичко това обаче се оказва напразно, защото на турнира "Judgment day" на 16 май 2004 The Undertaker приключва всичко между двамата с категорична победа във втория си мач откакто се е завърнал. На първото шоу след турнира, на ринга излиза главният мениджър на Smackdown! Paul Heyman, казвайки че е най-могъщият човек в това шоу и никой жив човек не може да го спре. The Undertaker не харесва тези думи и излиза заедно с Bearer, показвайки че жив човек може и да не е в състояние да спре Heyman, но мъртъв човек е! Той го унищожава с Tombstone Piledriver. Това разпалва доста лична вражда между председателя и Гробаря, като Heyman наема за свои бодигарди The Dudley Boyz. Той им нарежда да отвлекат Paul Bearer и урната на Гробаря, с което го отслабват неимоверно. За турнира "Great American Bash" на 27 юли е уреден специален мач с хандикап между The Undertaker и Dudley Boyz, по време на който Paul Bearer ще стои заключен в стъклен контейнер, а над него ще виси маркуча на бетон-помпа. Ако The Undertaker изгуби мача, Heyman заплашва да засипе с бетон Bearer и да го погребе завинаги. Bearer, който контролира урната, заповядва на The Undertaker да загуби мача, който между другото е мейн-ивент на турнира. Волята на Мъртвеца взима надмощие и той се разправя с Братята, побеждавайки ги категорично. След това ... напълно неочаквано той отива до бетоновоза и сам дърпа ръчката за изливането на бетонната смес, погребвайки сам своя дългогодишен наставник Bearer!!! Публиката в залата не може да повярва. На първото шоу след турнира, The Undertaker обяснява, че го е направил, защото вече няма нужда от Bearer, който винаги е бил неговото слабо място. Гробаря заявява, че оттук нататък напълно сам ще се бори с проблемите си. Но дали това наистина е краят на Paul Bearer?\nВеднага след това, The Undertaker предизвиква спечелилият титлата на WWE също на "Great American Bash" John Bradshawn Layfield! Той иска да си върне титлата на федерацията, която не е държал вече повече от две години. На един Smackdown!, докато JBL обявява, че в ростъра няма никой, който е достоен да се изправи срещу него за титлата, The Undertaker се появява и го предизвиква!\nЗа най-големият летен турнир се оформя и най-големият възможен мач - непобеденият до този момент JBL завърналият се само преди месеци класически Undertaker! По време на билд-ъпа за мача, JBL си прави доста гаври с Гробаря, включително няколко намеси в негови мачове, както и изкарването на ринга на джудже, облечено като Мъртвеца. The Undertaker и JBL най-сетне се срещат за титлата на "Summerslam" на 15 август. В един доста брутален двубой, JBL побеждава с присъдена DQ след като The Undertaker го удря с титлата. След мача, The Undertaker прави Chokeslam на JBL върху покрива на собствената му лимузина! През следващите седмици, JBL започва да се появява по шоутата със защитна яка, твърдейки че е бил контузен изключително тежко от The Undertaker и отказвайки да защитава титлата си. Това кара новият главен мениджър на шоуто Teddy Long да уреди за Smackdown! на 26 август мач за титлата на WWE, в който тя ще бъде защитавана срещу The Undertaker от ... протежето на JBL - Orlando Jordan! JBL се намесва в мача и атакува Гробаря, давайки му победата чрез DQ, но спасявайки титлата си. С това разбира се враждата не приключва. Следваща седмица, Teddy Long урежда един последен мач между двамата - мач с катафалка на "No mercy" в който всичко трябва да приключи. Това е първият такъв мач в историята на WWE. За победа е необходимо да бъде натикан опонента в катафалката и вратата й да бъде затворена. The Undertaker изглежда сигурен победител, контролирайки по-голямата част от мача. Миг преди да вкара JBL в катафалката и да спечели титлата обаче, от колата неочаквано излиза психопата Heidenreich (дебютирал съвсем наскоро маниак, който обича да тероризира опонентите си). Огромният рус новобранец упоява The Undertaker с кърпа с хлороформ и го натиква в колата, давайки победата на JBL! След това, Paul Heyman закарва катафалката в гаража, където Heidenreich забива в нея огромен джип! Турнира свършва с ликуващите Heyman и Heidenreich.\nСлед кратко отсъствие, The Undertaker се завръща и предизвиква Heideneich на мач за "Survivor Series" на 14 ноември, който откачалката приема. Ето промо за мача:\nВ мача, макар че Heidenreich се представя на ниво, могъщият Undertaker взима победата след Tombstone Piledriver. Отървал се от Heidenreich, The Undertaker решава отново да се насочи към предишната си цел - титлата на WWE, която все още се държи от JBL. Той бива поставен в четворен мач заедно с JBL, Booker T и Eddie Guerrero за златото на турнира "Armageddon"! Шансовете на JBL и този път да се измъкне с титлата си изглеждат илюзорни. The Undertaker пак е на път да спечели мача, но пак се намесва чудовището Heidenreich, атакува го и му коства победата. JBL пак запазва, с туш над Booker T. На гробаря му идва до гуша и решава веднъж завинаги да приключи с Heidenreich, уреждайки мач с ковчег между двамата за "Royal rumble 2005" през януари. По пътя към мача, The Undertaker многократно използва страхът на Heidenreich от ковчези, за да го паникьосва. На турнира, The Undertaker върви към победата, но ... в последния момент в мача се намесва друг психопат - Gene Snitsky. Двамата с Heidenreich пребиват The Undertaker, но преди да успеят да го вкарат в ковчега, оттам изскача брата на Гробаря Kane, който има много да си връща на Snitsky. Двамата братя размазват откаченяците, след което The Undertaker натиква Heidenreich в ковчега, затваря го, и печели мача и враждата. На този етап планираният мач за Wrestlemania 21 е отборен, който да противопостави Kane и The Undertaker на Snitsky и Heidenreich. За добро или за лошо обаче, сценаристите се отказват от тази идея и мача никога не се осъществява...\nГлава XXXVIII - Легендата срещу Убиеца на легенди\nДокато The Undertaker вършее в Smackdown!, в RAW се въздига друга звезда. Става въпрос за съвсем младият, 24-годишен Randy Orton, който през 2004 година става най-младият световен шампион в цялата история на кеча. Младока върви нагоре толкова бързо, че всички му предвиждат бляскаво бъдеще. Той печели наред. След като бива изхвърлен от групата "Evolution", Randy Orton става фейс, който постоянно прецаква плановете на бившия си шеф Triple H за доминация в RAW. След като враждата между двамата най-сетне приключва на "Royal Rumble 2005", Randy Orton остава без опонент. Многозначителен е погледа, който той хвърля на един RAW на корицата на списание, на която е The Undertaker... С течение на седмиците се оказва, че той възнамерява "да направи това, което никой досега не е правил" и да се опита да стане първият човек, победил The Undertaker на Wrestlemania! На RAW от 7 март, Orton официално предизвиква Гробаря на мач на "неговия турнир". Тъй като Orton е победил извънредно много легенди и ветерани през последните месеци, му бива лепнат прякора "Убиеца на легенди". Той се заклева, че ще убие легендата на Гробаря и ще прекрати кариерата му. На 10 март на Smackdown!, The Undertaker приема предизвикателството на Orton. През седмиците до турнира, Orton прави редица неочаквани неща, като например да забие шамар на Гробаря, както и да се намеси в няколко негови мача. The Undertaker не му остава длъжен, използвайки свръхестествените си сили за да шокира Orton с няколко мълнии, които падат на сантиметри от него. Във враждата се намесва и бащата на Randy - "каубоя" Bob Orton, който постоянно помага на сина си. Всичко това предвещава наистина грандиозен мач на Wrestlemania 21, който наистина се получава! В един от най-застрашаващите серията на The Undertaker мачове виждаме всичко. Към края на мача Bob Orton се опитва да се намеси в мача, но бива пребит от The Undertaker, който след това със сетни сили успява да контира опита на Randy за Tombstone със свой такъв и да го тушира! The Undertaker пак печели и остава непобеден на Wrestlemania - 13:0.\nСлед този изтощителен мач, The Undertaker си взима поредната дълга почивка, за да се завърне с гръм и трясък на Smackdown! на 16 юни. Там той участва в мач срещу JBL, който обаче губи след намеса на ... Orton, който междувременно е преминал от RAW в "синьото шоу". The Undertaker след това има кратко спречкване с арабския дебютант Muhammad Hassan, който е непобеден на "синьото шоу". Двамата се срещат в мач на "The Great American Bash" на 24 юли, в който The Undertaker нанася първото поражение в кариерата на Hassan в Smackdown!, побеждавайки го след Tombstone piledriver. На първият Smackdown! след турнира, JBL побеждава The Undertaker в мач за претенденсткото място №1 за титлата на WWE, след като Randy Orton за пореден път се намесва в мач на Гробаря! Това вече прелива чашата и е уреден мач-реванш между The Undertaker и Orton за "Summerslam 2005" на 21 август! Този път, Orton побеждава, правейки резултата между двамата 1:1. В следващите седмици, двамата започват да се заплашват един друг с ковчези. Това води до втория в история хандикап-мач с ковчези, който противопоставя Гробаря на Randy Orton и баща му Bob на турнира "No mercy" през октомври. Със задружни усилия, баща и син успяват да победят Гробаря, след което запалват ковчега с него вътре! Randy си мисли, че се е отървал веднъж завинаги от Мъртвеца, но ... The Undertaker се завръща в началото на декември, предизвиквайки Randy на един последен мач, който да бъде Hell in a cell! Двамата се срещат в зловещата структура на "Armageddon", където Гробаря печели и слага край на 10-месечната вражда с младока!\nГлава XXXVIII - Затвърждаването на Легендата\nТази глава ще е кратка, защото едва ли има нужда да бъдат припомняни всички вражди на Гробаря от последните години, които са все още пресни в паметта ни и ги помним добре. Все пак ще спомена няколко думи. След трудната си победа във враждата с Randy Orton, Гробаря взима почивка за няколко седмици, преди да се завърне в края на "Royal rumble 2006", предизвиквайки шампиона в тежка категория Kurt Angle на мач. На "No way out" в един от най-епичните и качествени мачове на 21 век, Kurt Angle успява като по чудо да тушира The Undertaker докато той му е заключил своята хватка Hell's gate и така запазва титлата си. Опонента на The Undertaker за Wrestlemania 22 е гиганта Mark Henry. Двамата се сблъскват в Casket match, който The Undertaker успява да спечели, подобрявайки серията си на 14:0. Още на следващият Smackdown! обаче дебютира още по-гигантски кечист от Mark Henry - The Great Khali, пребивайки Гробаря. Това разпалва вражда между двамата, първият мач от която е на "Judgment day" на 21 май. Khali нанася сериозна чиста загуба на The Undertaker, превръщайки се в първия човек от години насам, успял да разбие Мъртвеца по такъв категоричен начин! Гробаря изчезва чак до 4 юли, когато се завръща и предизвиква Khali на Punjabi prison match за "The Great American Bash". Поради здравословни проблеми Khali бива изкаран от мача и заменен с друг гигант - The Big Show, над който Гробаря записва победа. Краят на враждата между The Undertaker и завърналият се Khali е на Smackdown! на 18 август 2006, в Last man standing мач, който Мъртвеца печели и веднъж завинаги се отървава от индийския кошмар. Следващата вражда на Гробаря е с наперения младок Mr.Kennedy, който го предизвиква на мач на "No mercy". Kennedy печели с дисквалификация. На 3 ноември 2006, след точно 5-годишно прекъсване, The Undertaker за пръв път се съюзява в отбор с брат си Kane, побеждавайки Kennedy и MVP, с който пък Kane има вражда в момента. На "Survivor Series", Mr.Kennedy побеждава The Undertaker в мач до първа кръв. Краят на враждата е на "Armageddon" във втория Last ride match, в който Гробаря натъпква Кенеди в катафалката и печели мача.\nThe Undertaker се включва за пръв път от 4 години насам Royal Rumble мача през 2007-ма, ставайки първият човек, спечелил с №30! Това му осигурява мач за титлата в тежка категория на Wrestlemania 23 срещу шампиона Batista. В един наистина дрийм-мач, The Undertaker надвива Батиста и печели първата си световна титла от 5 години насам! В реванша на "Backlash", който е Last man standing мач никой не печели и Гробаря запазва титлата си. На 11 май на Smackdown! Edge използва своето MITB куфарче за да отмъкне титлата на Гробаря, който секунди преди това е бил пребит от Mark Henry. След загубата на титлата, на ринга влизат "друидите" на Гробаря и го изнасят от ринга...\nГробаря се заръща на "Unforgiven" през септември, надвивайки Henry в мач, след което предизвиква Batista на мач за титлата в тежка категория на "Cyber Sunday". Специален рефер на мача е Stone Cold Steve Austin! Batista побеждава и запазва титлата след две последователни Batista Bombs. Двамата се срещат отново в Hell in a cell match на "Survivor Series", мв който Batista отново печели и запазва след намеса на Edge изпод ринга! Всичко това води до един последен, троен мач между тримата на "Armageddon", в който Edge печели златото!\nThe Undertaker се включва в "Royal Rumble 2008" и излиза под №1, издържайки над 30 минути преди да бъде елиминиран от №2 - Shawn Michaels. След това, The Undertaker се включва в първият в кариерата си Elimination Chamber match на "No way out", победителят от който печели мач за титлата в тежка категория на Wrestlemania 24! Гробаря успява да победи Batista, The Great Khali, Viscera, MVP и Fit Finlay и печели мач срещу Edge, който е все още шампион. В главния мач на Wrestlemania 24 (първият мейн-ивент на този турнир за Гробаря от 11 години насам), The Undertaker кара Edge да се предаде и най-сетне си връща титлата, подобрявайки и своя рекорд на 16:0. Следващият месец, на "Backlash", The Undertaker отново побеждава Edge в реванша между двамата. Тогава обаче на сцената излиза главният мениджър на Smackdown! Vickie Guerrero, която е и съпруга на Edge. Тя обявява хватката за предаване на Гробаря Hell's gate за прекалено опасна и я забранява, след което отнема титлата от Гробаря и тя остава вакантна! The Undertaker и Edge се срещат за трети пореден път на "Judgment day" през май в мач за вакантния пояс. The Undertaker печели с count-out, но вместо да му даде титлата, Vickie Guerrero нарежда тя да остане вакантна. Налага се двамата да се срещнат за ЧЕТВЪРТИ пореден път на "One night stand" през юни в мач с маси, стълби и столове. В този последен мач, The Undertaker губи от Edge след многократни намеси на неговите приятелчета. В мача има и друго условие - че ако The Undertaker загуби, той ще бъде уволнен! И така ... The Undertaker бива изгонен от WWE от Vickie Guerrero!\nДокато The Undertaker е уволнен обаче, бракът на Vickie с Edge преминава през сериозни проблеми и в крайна сметка Edge я зарязва. За да му отмъсти, Vickie връща Гробаря във федерацията и му урежда един последен, пети мач с Edge за "Summerslam 2008". Мачът е Hell in a cell. The Undertaker печели и приключва веднъж завинаги с Edge. Следващият месец на "Unforgiven" The Undertaker се опитва да атакува Vickie, но тя бива спасена от масивният Big Show, кото пребива Мъртвеца. Това води до мач между двете чудовища на "No mercy", в който The Undertaker губи, бивайки нокаутиран от Грамадата. Следват още два мача между двамата - Last man standing на "Cyber Sunday" и Casket на "Survivor Series", които и двата биват спечелени от Гробаря. С победата му в Casket-мача враждата му с Big Show приключва.\nГробаря се включва за трети пореден път в Royal Rumble мача в началото на 2009-та. Той излиза под №16 и издържа до финалната петица, преди да бъде елиминиран от вече изхвърленият от него Big Show... Следващият месец, на "No way out", The Undertaker се включва в Elimination chamber мач за титлата на WWE, където издържа до края, преди да бъде туширан от Triple H. След този мач започва една от най-дългите вражди на Гробаря, продължила повече от година. Тя по-скоро е завръщане към стара и легендарна вражда от 1997-98 година. Става въпрос за ... Shawn Michaels. HBK напомня на Гробаря, че досега никога, ама абсолютно никога не го е побеждавал в единичен мач. Shawn предизвиква The Undertaker на мач за серията му на "Wrestlemania 25". В един наистина перфектен мач между двамата ветерани, The Undertaker успява да спечели и да подобри серията си на 17:0. HBK е адски разочарован, а The Undertaker си взима поредната мистична почивка от кеча...\nСлед 4-месечно отсъствие, The Undertaker се завръща на "Summerslam 2009", атакувайки шампиона в тежка категория CM Punk. На "Breaking point" на 13 септември, The Undertaker се среща с CM Punk в мач с предавания за титлата и успява да спечели със своята Hell's gate. Тогава обаче ... мениджъра Teddy Long излиза и казва, че забраната над тази хватка, поставена миналата година от Vickie Guerrero, е все още в сила и победата се анулира. Мача започва отначало, като този път CM Punk заключва своята хватка Anaconda Vise. Реферът Scott Armstrong необяснимо нарежда гонга да бъде ударен и CM Punk бива обявен за победител чрез предаване, макар че The Undertaker изобщо не е дал знак, че се предава! Тези действия на рефера и на Long, който по принцип е фейс, остават без обяснение. Двамата със CM Punk все пак продължават враждата си и се срещат във втори мач за титлата в Адска клетка на едноименния турнир "Hell in a cell" през октомври. Гробаря печели мача и става шампион в тежката категория за трети път (общо 7-ма световна титла за него). Това се оказва и най-дългото царуване с титла за Гробаря, тъй като той я защитава успешно на следните турнири:\n- Bragging rights (25 октомври) в четворен мач срещу CM Punk, Rey Mysterio и Batista,\n- Survivor series (22 ноември) в троен мач срещу Chris Jericho и The Big Show,\n- TLC (13 декември) в мач със столове срещу Batista,\n- Royal rumble (31 януари) в мач срещу Rey Mysterio.\nИнтересно е, че към края на 2009 година, Shawn Michaels става тотално обсебен от идеята тази година вече да прекрати серията на The Undertaker на Wrestlemania. Той предизвиква The Undertaker на мач на турнира, но Мъртвеца отказва. Shawn решава да се включи в Royal Rumble мача и да го спечели, получавайки по този начин неизбежен мач с Гробаря за титлата му на "Wrestlemania 26". Shawn влиза под добрия №18, дава всичко от себе си и издържа до самия край, преди да бъде нелепо елиминиран от Batista. HBK е съкрушен! Безуспешни остават и опитите на най-добрия му приятел Triple H да го утеши. Shawn се решава на решителна крачка - на турнира "Elimination chamber" на 21 февруари 2010 The Undertaker трябва да защитава своята титла в шесторен Elimination chamber мач. Всички участници биват елиминирани, като накрая остават само шампиона The Undertaker и Chris Jericho. Тогава ... Shawn Michaels се намесва изпод ринга и нокаутира Гробаря, позволявайки на Jericho да го тушира и да спечели титлата. По този начин, 6-месечното царуване на Гробаря бива прекратено! Това вече му идва прекалено много и той се съгласява на втория мач срещу Michaels на Wrestlemania, воден от желанието си за мъст. НО ПРИ ЕДНО УСЛОВИЕ - тъй като той залага 17-годишната си серия, той поисква от Michaels и той да заложи нещо - КАРИЕРАТА СИ!!! Обсебеният Michaels се съгласява, нямайки какво да губи. И на 28 март 2010-та, на "Wrestlemania 26", в мач, който е по-епичен дори от миналогодишния, The Undertaker успява да победи легендарния Shawn Michaels, слагайки край на 25-годишната му кариера!!!\nПо този начин, The Undertaker побеждава веднъж завинаги може би най-упоритият си противник през годините (след Kane). The Undertaker за пореден път е победител на Wrestlemania, подобрявайки рекорда си на 18:0, но ... той въобще не знае какво го очаква оттук нататък!\nГлава XL - Затварянето на книгата...\nСлед грандиозната си победа на Кечмания 26, The Undertaker решава да се върне към преследването на това, което е загубил заради Michaels - титлата в тежка категория! Той побеждава Rey Mysterio в квалификационен мач за четворния сблъсък на турнира "Fatal 4 way" за златото на 20 юни. Там той трябва да се бие с Big Show, CM Punk и шампиона Jack Swagger. Това обаче не се случва ... защото The Undertaker просто изчезва от шоутата!!! На 4 юни 2010-та, брат му Kane съобщава "тъжната новина", че е открил Гробаря съсипан от бой и в будна кома. На мястото на Мъртвеца в четворния мач бива вкаран победения от него Rey Mysterio, който печели мача и става новият шампион в тежка категория! Междувременно, Kane яростно и параноично обикаля съблекалнята и обвинява най-различни хора от ростъра за бруталната атака над The Undertaker. Накрая, Kane обявява, че най-сетне е открил кой е подлия нападател на брат му и това е ... Rey Mysterio, който го е нападнал и изкарал от играта, за да може да се възползва от това и да спечели титлата. Rey категорично отрича всичко това. На турнира "Money in the bank" на 18 юли, Kane печели Money in the bank match срещу 7 други човека и печели куфарче, с което може да получи мач за титлата когато си поиска. Kane шокира всички, като използва куфара ОЩЕ СЪЩАТА ВЕЧЕР срещу току-що защитилият титлата си срещу Jack Swagger шампион Rey Mysterio! Kane размазва мексиканеца за секунди и печели титлата! Няколко дни по-късно, Rey отново отрича да е нападателя и обвинява Kane, което видимо разстройва чудовището и Kane изпада в необяснима истерия! Така е уреден и реванша между двамата за титлата на "Summerslam 2010". На турнира, въпреки че дава всичко от себе си, дребният Mysterio просто няма шанс срещу развилнелият се Kane, който го тушира и запазва титлата в тежка категория. След края на мача обаче ... от поставен близо до ринга ковчег излиза The Undertaker, завръщайки се след 3 месеца в неизвестност! Това е третата поредна година, в която The Undertaker се завръща на турнира "Summerslam"! Той разкрива, че наистина брат му Kane е бил нападателя и го атакува. Могъщият Kane обаче се справя с отслабения Гробар и го тръшва с Tombstone Piledriver! Всички тези събития разбира се неминуемо водят до мач за титлата между двамата братя на турнира "Night of champions" на 19 септември. Това е първият мач на PPV между The Undertaker и Kane от над 6 години насам, но за пръв път е за световна титла. Още по време на билда за мача си проличава, че The Undertaker не е същият след атаката. Той постоянно кашля, куца и изглежда някакси ... слаб. Всичко това си проличава и на турнира, в мача без правила, в който въпреки че опитва всичко, The Undertaker става жертва на безпроблемен Tombstone Piledriver от страна на Kane, който го тушира и запазва пояса си. The Undertaker става все по-слаб на следващите шоута и почти достига до сълзи от отчаяние!!!!!! Kane обаче не е свършил с тормоза! Той предизвиква брат си на мач-реванш за титлата, но не какъв да е, а Hell in a cell на турнира "Hell in a cell" на 3 октомври 2010-та. Тогава се случва нещо напълно неочаквано - Paul Bearer се завръща заедно с урната и влива нови сили на Гробаря! Той възвръща старата си мощ и непрекъснато доминира над брат си по пътя към "Hell in a cell". На турнира, в Адската клетка, обновеният Undertaker тотално смазва Kane и е на път най-после да го победи, преди ... Paul Bearer за втори път, 14 години по-късно, да прецака жестоко Мъртвеца. Той го заслепява с мистериозна светлина от урната, след което го удря с нея, позволявайки на Kane да го довърши отново с Tombstone Piledriver и пак да запази титлата си... The Undertaker вече е напълно сам. Могъщият съюз на Bearer и Kane отново надвисва като черна сянка над него. На 15 октомври на Smackdown!, Kane казва че иска веднъж завинаги да се отърве от брат си и го предизвиква на възможно най-зловещият вид мач, в който всичко трябва да приключи - Buried Alive match!!! Такъв мач в WWE не е имало от почти 7 години, като последния път отново Kane се намеси и зарови брат си!\nДвамата се срещат за трети пореден турнир на "Braggind rights" (на 24 октомври) в зловещия Buried Alive мач. The Undertaker дава всичко от себе си и успява да надвие над брат си. След намеси на Paul Bearer и ... напълно неочаквано на съставената от младоци групировка The Nexus обаче ... The Undertaker бива заровен жив и губи мача!!! Kane се превръща в първия човек, победи ТРИ поредни пъти легендарният Undertaker. Преди да го зарови обаче, Kane хвърля и урната му вътре в гроба, символично заравяйки Гробаря и силите му веднъж завинаги! След всичките тези 13 години, Kane най-после успява да надвие своя по-голям брат!!!\nНа първото шоу след турнира камерите показват тъжен клип, в който се вижда, че края на The Undertaker наистина е настъпил. Мъртвеца е показан да излиза от мрачните коридори, в които обикновено се подвизава. Той отваря врата, водеща към мистериозна светлина и след кратък размисъл престъпва прага, потъвайки в ослепителното сияние... The Undertaker веднъж завинаги напуска тъмната страна и се възнася в светлината. С това се слага тъжният край на една 20-годишна приказка, написана със златното перо на един от най-великите, ако не и най-великият образ в кеча!\nТова е краят на 20-годишната историята на феномена The Undertaker. Постарах се да бъде възможно най-пълна, интересна и подкрепена с видео-материали за най-интересните моменти. Надявам се да ви е било полезно да прочетете този разказ в 7 части. Благодаря на всички, които отделиха времето си за да прочетат някоя от "книгите" или дори само някоя от 40-те "глави", а най-вече на тези, които ги прочетоха всичките. Не сте изгубили нищо! The Undertaker forever!!!\nEdited February 15, 2011 by Radox\nThe LEGEND KILLER, cskar4eto, WereWolf and 35 others\nБраво, Радокс! Наистина не съм фен на Тейкър, но прочетох цялата му история и наистина беше интересно. Написал си я много увлекателно, добавил си клипове за интересните моменти... абе нямам забалежки.\nP.S. Rest in Peace...\nEdited February 15, 2011 by Blackened\ncskar4eto, Petioo09, pi4agata and 2 others